AIS Suja  Nga iohi ia u soitan ba u hap na bneng . kane kam dei ka jingiohi jong u Nongthoh, hynrei ka jingiohi jong u Jisu ba u soitan u hap na bneng katba u dang ia kren bad ki 70 ngut ki synran jong u ban leit ialap kata ka por. Loukas 10:18.         U Jisu haba u ong kumne, kam mut ba u iohi ba u soitan u hap ha kata hi ka por, hynrei u la iohi lypa ia ka por kaba yn sa hap sha kane ka pyrthei ba ka la jan. U Jisu u ong   Nga la iohi ia u soitan ba u hap kum ka leilieh na bneng . Ka mut ba ka jinghap u soitan kam dei na bneng kaba Lai (Third) ka jaka shong u Blei, namar u Blei u la beh noh ia u na ka Bneng ba Lai ka jaka shong u Blei mynba u dang don ka kyrteng ba la tip kum u Lucifer.         Dei haba u Blei u la beh noh ia u Lucifer na ka bneng kaba Lai, u leit shong noh ha ka jaka bneng (Heavenly realm) ba la tip kum ka bneng ba ar. Bad ha kane ka bneng kaba ar la kynthup nyngkong ki jaka hajan ki khlur (Astral plane) nangta ka Hive level ne ka jaka shong ki ksuid bad kaba lai ka jaka shong u soitan (Lucifer) (Kingdom level) ka hima ne jaka u soitan. Kumta lada ka don ka bneng kaba Lai (Third Heaven) 2 Korinth 12:2. Te ka don ruh ka bneng kaba Ar ka jaka shong u soitan Lucifer, bad ka don ruh ka bneng kaba Nyngkong ba ngi khot ka suinbneng (firmament).        Ia u Lucifer la beh noh na bneng ba lai sha ka jaka bneng ba ar, na ka daw ka pop ka jingsarong (Pride) bad ba u kwah ruh ban long kum u Blei. Isaiah 14:13-15. Haba la beh ia u, u la kylla long u ksuid bad u soitan, u nongshun jong u briew bad u nongialeh pyrshah ia u Blei.        Mynta ngi tip ba ki don lai tylli ki bneng kaba kynthup ia ka bneng (Paradise) jong u Blei. Ka ktien u Blei ha ka Kitab Genesis ka ong    Ha kaba Nyngkong u Blei u la thaw ia ki bneng bad ia ka pyrthei . In the beginning God created the HEAVENS and the EARTH  Genesis 1:1.        Kumta, ia u soitan (Lucifer) la beh noh na ka bneng ba lai sha ka bneng ba ar, bad mynta u don hangta naduh ka khyllipmat ba u Blei u la beh noh ia u. Mynta pat ka por kan poi, ba ym tang ban beh, hynrei yn pynhap ia u shi syndon sha kane ka pyrthei bad un ym shong shuh hangtei ha ka bneng ba ar, hynrei un hiar syndon sha pyrthei namar ka la dei ka pali jong u.        Kumta u Jisu u la iohi lypa ia kane ka por ba yn pynhap ia u soitan (Lucifer) sha kane ka pyrthei ka por jinghap jong u ka long kaba stet bha kum ka ding leilieh. Bad mynta ka por ka la jan ba yn pynhap noh ia u soitan na katei ka jaka bneng kaba ar (Heavenly realm) sha pyrthei bad ka ktien u Blei ka iathuh da kaba ong    Te la shop noh arsut ia uta u Iakjakor bakhraw, uta u bsein tymmen uba la khot u ksuid bad u soitan   . La shop arsut ia u sha khyndew, ia kita ki angel jong u (ki ksuid) la shop arsut lem bad u   . Kordit ia kata ka khyndew (Earth) bad ia ka duriaw naba uta u ksuid u la leit hiar ha phi, uba don ka jingbitar bakhraw, naba u tip ba u don tang khyndiat ka por  Jingpynpaw 12:9-12.  Kata ka ia ka long hajan  Jingpynpaw 22:10, tang shu la pynieng ia ka Temple kaba Lai ha Jerusalem lyngba ka jingiateh jutang iasuk (Peace Treaty) hapdeng ka Israel. Ynda la pynieng ia ka Temple kaba Lai ha Jerusalem, kin sdang artad ki 7 snem (Shi taiew ba la ong da u Daniel Nongiathuhlypa. Daniel 9:27. Ki Jiw ne Israel ki ioh ban pyndonkam jingknia tang 3 snem shiteng bad hamar pdeng ki Lai snem shiteng jong ki 7 snem, ka long ka por ba yn pynhap noh ia u soitan na bneng (second heaven) kumba u Jisu u la ong, Loukas 10:12. Kata mar iakut ka jingwan mih ka kulai Baiong. Jingpynpaw 6:5-6. Ha kane ka por, u soitan u dap da ka jingbitar bakhraw namar u tip ba u don sa tang khyndiat ka por, kata tang 1290 sngi (1260 + 30 sngi) = 1290 sngi. Daniel 12:11. Ka mut ka por ai u soitan kaba long tang 3 snem shiteng + 30 sngi, lane 3 snem 7 bnai. Kan long ka por jingbitar shla u soitan. Jingpynpaw 12:13-17. Daniel 12:1. Mathainios 24:15-21.  Kan long ka por ba jynjar tam ka ym pat ju long na myndang long ka pyrthei bad kan ym long shuh ruh. Mathainos 24:21. Kata hapoh ki 3 snem shiteng kaba Ar ka jingsynshar u ksuid u soitan kein. Kane ka wan hap ha ka kulai Babthuh. Jingpynpaw 6:7-8. Kan long ruh ka por jingphaidien bakhraw ki briew ha kylleng ka pyrthei. Mathainos 24:10 /2 Thessoloni 2:1-4. Ka por ba pynhap ia u soitan, ka por ba jynjar tam eh namar un synshar dusmon, un pyniap ruh. Bad ha shwa ba kan don ka jingmihpat, kan don shwa ka jingshah pyniap jong ki Riewkhuid, hadien ka jingshah pyniap ki riewkhuid ha u Mrad khlaw, jingpynpaw 13:2-17. Mathainos 24:9-13. Daniel 7:25. Hadien kane kkiba iap kin mihpat shwa bad yn rong noh sha suin. 1 Thessoloni 4:16-17.        Kumta ka por ka jingpynhap ia u soitan na ka bneng ba ar sha pyrthei, kan long ka por kaba shyrkhei tam na kiba shyrkhei. Kane ka long kata ka por jingsynshar jong u kein ia kane ka pyrthei. Jingpynpaw 22:10  Naba kata ka ia ka la jan .        Kumta kiba dang im kat haduh kata ka por kin hap ban mad ia ka jingshyrkhei ka jynjar bah, ka por ka jingsynshar u ksuid bad u soitan, namar kata ka jingsynshar jong u (his government) un pynbor ban pdiang ia ka shap 666. Jingpynpaw 13:15-18.        Na kata ka daw    Suk uta uba pule bad kiba iohsngew ia ki ktien jong kane ka jingiathuhlypa kiba sumar ia kita kiei kiei ruh ba la thoh ha ka: Namar kata ka ia ka la jan  Jingpynpaw 1:3.


Shillong:  Ha ka 11tarik Risaw 2019, ka seng The Ultimate Legend biker association Sohryngkham Unit, ka la pynlong ia ka jingialang ba shisngi, ban iakren  halor ka phang ban pynneh mariang,  ha kaba lah ia wan ia shim bynta ki skul ba pher pher na shnong bad na marjan shnong.  Ka jingthmu jong kane ka prokram, ka long kumno ban iada ia ka mariang na ka jingpynjot jong u khun bynriew.  La ioh jing kren na u president ka seng, u Samla Kyrshanlang Nongbri, ha kaba ula iathuh  ba kane ka jingthmu jong ka seng ka long kumno ban pynneh pynsah bad ban sumar ia ka mariang khnang ba ka mariang ka lah pat ban sumar ia u briew ka jing kylla  ka mariang haba kaba shit ka lah ban shit eh bad khriat ka lah ban khriat eh. Ka jingthmu jong kane ka jingialang, ka long ban ktik ia ki jing mut jingpyrkhat jong ki khynnah kumno pat ban sumar ia ka mariang. Ha kane ka juh ka sngi la ioh ban sam syndon ia ki khusnam, ia ki nongjop ha ki secondary bad upper primary, ong ka kyrwoh na U Bah   Malcolm Kharpran, Secretary.


Jowai:  Yn plie bad kyrkhu ia ka Joseph Nardini Seminary, ka Jowai Diocese, ka persara jong ki khynnah shynrang kiba pyrshang ban long Lyngdoh iam kaba don ha Ummulong, Parish Ummulong ha kane ka 3 tarik u Naiweng 2019, ha kaba  a kane ka  ingshong  ingsah jong ki khynnah Seminary yn wan plie da u ma Vincent H Pala M.P bad yn kyrkhu da ka Umkhuid Umkyntang  a kane ka  ing da u Most. Rev Victor Lyngdoh DD, Bishop ka Jylla Niam Jowai.  Ka jingleh iam plie bad kyrkhu  a kane ka Seminary yn sdang ha ka por 10 baje mynstep bad 10.30 AM ka jingk ia Mass Iukharist ka ban lamkjmat da u Most.Rev. Victor Lyngdoh ha ryngkat ki Lyngdohsohblei ki ban wan na ki 18 Parish jong ka Diocese Jowai bad na kiwei de ki Diocese kiba marjan  ka Diocese Jowai.  Ha ka jingplie bad kyrkhu  a kane ka Seminary na ka liang u Most. Rev Bishop Victor Lyngdoh, Bishop ka Jylla  iam Jowai, u ong  ban pynlong  a kane ka sngi kaba iphuh iphieng ban  aroh sngewnguh   a ka jingkhu kyrdoh jong u Blei ha kaba la lah ban tei  a kane ka  ing Seminary kaba heh bad kaba itynnat bad ha ka juh ka por kum ka jingai mynsiem bad pynshlur  a ki khun samla jong ka Balang kiba don ha kane ka Seminary ba kin nangsngew  a ka sur ka jingkhot jong u Blei ban shakri  a U bad  ala ki para briew u khot u wer  a ki paidkhristan jong ka Jylla  iam Jowai bad na kiwei de ki  Parish jong kiwei de ki Jylla  iam ban ia wan shongshit sha kane ka jingplie bad kyrkhu  a kane ka Seminary kaba don ha Ummulong, ka Parish Ummulong. La ong ruh ba ha kane ka sngi ha ka por shibaje nohphai sngi yn don ka jingmane Sakrament (Eucharistic adoration) nangta bud sa ka Cultural Programe da ki jingshad, ki jingrwai tynrai kiba la pynkhreh janai bha da ki nong ashim bynta ha kane ka Cultural programe. Ka jingleh iam kan long ha Mynshem  ingskul jong ka Little Flower Higher Seconday School, ka jingpynkhreh ka la nang aid shait shait ban pynlong  a kane ka sngi kaba iphuh iphieng ong u Phadar Augustine Lamin, Rector ka Joseph Nardini Seminary Ummulong.


Shillong:  Ki dkhot barim kiba la wan pyndem ka seng HNLC kila la thaw ia ka seng kaba kyrteng ka Tyllilang Welfare Organisation (TWO) ha ka jingialang kaba long ha ka 19 tarik Nailar 2019.  Ia ka kam Adviser la bynshet ha u bah Cherishterfield Thangkhiew, president Kynsai Manik Jyrwa, Vice President Mayborn Rapthap, General secretary Ronning M Dohling, Finance secretary Itjanai Soanes, Organising secretary Elbin Lyngdoh Nonglait bad Publicity Secretary Donlang Kharkulia, nalor 13 ngut ki Executive member.


Shillong:  U myntri rangbah ka jylla u Conrad K Sangma u la ong ba ka sorkar kam don kano kano ka jingthmu ban shimti ban pyniaid ia ka kali 108 kumba la dawa da ki nongtrei.    Ka sorkar ka la rai naduh mynshwa ban ailad ia ka kompeni shimet ban pyniaid ia ka. Kam dei ka sorkar ba kam lah ban pyniaid da lade hynrei ngi dei ban shim ia ka rai kaba kham husiar, , la ong u  Conrad.  Halor ka jingkynthoh ba lada ka sorkar ka lah ban pynlut 8 klur shi snem ban pynlut ia ka kam shakri ki kali 108, u Conrad u la ong ba kam pat iakren eiei halor kane.  Kam long kaba dei ia ka sorkar ba kan tuklar ia ka GVK EMRI halor ka jingeh jong ki nongtrei kiba iakhih hynrei ka dei ka kamram ka kompeni bad ki nongtrei ban iapynbeit ia kane ka jingeh , la ong u Conrad. U Myntri Rangbah u la ong ba ka sorkar ka pyrshang ban iakren ia ki bor pyniaid ka GVK EMRI bad ki nongtrei ba kin ai ia ka jingai jingmut jongki ban pynbeit ia kane ka jingeh.  U Conrad u la kyrpad ia ki nongtrei ban iapynbeit noh ia ka jingeh bad ka bor pyniaid ka GVK EMRI namar ba ka ktah jur ia ki paidbah. Lah ban kdew ba ki nongtrei ka 108 hapoh ka lama ka Meghalaya EMRI Workers Union kila pynlong ia ka jingiakhih ba khlem pud naduh ka 30 tarik u Nailur ba la dep.


Ki la don palat ia ka saw lak ngut ki Muslim ha Assam, kiba la dep miss call ban long dkhot sha ka seng BJP bad katei ka long, ha ki lai bnai ba ladep bad katei ka pyni, ba ka jingrung seng sha ka seng BJP, kan dei kawei na kiba kiew bha ha Assam bad kitei ki long, na ki ar lak ngut, kiba la pyniasoh ialade sha katei ka seng, naduh u snem 2015 bad katei ka pyni, ba ki don 13 percent na ka jingdon jong ki 47lak ngut kiba la pyn iasoh ialade sha ka seng BJP. La iathuh ba ha shwa jong u snem 2015, ki Muslim, kim shym la leit pyniasoh ialade sha ka seng BJP, hynrei hadien jong katei ka snem, ki la nang kiew bha ha kine ki sngi, ong U Vijay Gupta, Vice President ka seng BJP. Ha u snem 2011, ka jingdon ki Muslim ha Assam, ka long  34.22 per cent lane kaba long  10,680,000 ngut ki nongshong shnong, na baroh kiba don  3.12 klur.  La iathuh ba ka jingbeh jong ki Muslim, ban pyniasoh sha ka seng BJP, ka long halor ka nongrim jong U Narendra Modi, myntri rangbah duh, ha kaba u ju pyndonkam da ki kyntien  sabka saath, sabka vikas .  Lah ban pynkynmaw ba ha U Nailar ba ladep, ka National Register of Citizens ha Assam, ka kyntait ia ki 19lak ngut ki nongshong shnong, ha kaba la shim ba katei ka jingleh, ka dei kaba la thew khnang ia ki Muslim.


Ki pulit, ki la lah ban pyllait im ia 500ngut ki khynnah shynrang bad ki rangbah ruh, na ka skul Muslim kaba lai bad kitei ki dei kiba la shah teh kynjri nar, ki la shah bom shah tied ha ki nong pyniaid jong katei ka skul, ong ka khubor jong ka Daily Mail.   Katei ka dei ka jingkhynra, kaba ha Katsina, kaba don shatei jong ka  Nigeria, ha kaba la leit khynra ha ka sngi balang bad lyngba ka jinglap kaba hynnin ka sngi, ki la poi baroh sha ka 1 hajar ngut, ba la ioh ban pyllait im.  Kham mynshwa, la lah ban pyllait im ia ki 300ngut ki briew, na kawei ka skul, ha kaba kitei ki la shah shoh, shah teh kynjri bad shah bat bor da ki bun bun phew sien.Kitei kiba leit ha kitei ki skul, la iathuh ba ki leit da ka jingmut ban nang ban pule ia ka Koran bad kawei na kitei ka dei ka skul ha Daura, kaba don shatei ka Katsina.


Shillong:  Ka sorkar Meghalaya, ka pynbna ba baroh ki ophis sorkar bad ki jaka pule ruh kiba hap ha u pud u sam ka 26 Shella Constituency, kin khang ha ka 21tarik mynta u bnai, na ka daw, ka elekshon shiteng samoi.


Nongpoh:  Ka ophis u District Mission Coordinator, SSA Umling Block Resource Centre, Ri Bhoi, myn hynnin ka sngi, ka la pynlong ia ka prokram kaba kyrpang, kaba la tip kum ka Awareness Campaign on Beti Bachao Beti Padhao, ia kaba ki la pynlong hapoh ka skul Raid Nongbri Presbyterian Secondary School kaba don ha Umsawnongbri ha Ri Bhoi.   La sakhi ia katei ka prokram da ka jingdon u Bah Mayraldborn Syiem, MLA ka Nongpoh, U Bah V. S Nongbet, DSEO ha Ri Bhoi, ka Kong A.R Rani, ka Kong S. Lyngdoh, kiba dei ki briew kiba la pynshai halor ka hok ia ki khynnah, ki Rangbah shnong, ki nonghikai, ki khynnah skul na shiphew ki skul kiba don ha katei ka thainn lem bad kiwei kiwei.  Lyngba jong katei ka prokram, na ka liang ka Kong A.R Rani lem bad ka Kong S. Lyngdoh, ki la ioh ban pynshai halor ka hok jong ki khynnah bad khamtam haba iadei bad ki khun kynthei, namar kumba ka long mynta ka ba kam thombor ia ki khynnah kynthei, ka la nangkiew katba nangmih ki sngi. Haba pynshai halor ka jingshah thombor ia ki khynnah kynthei, kitei kiba la ai jingkren, ki la ong ba katkum ka jingwad jingtip, lap ba bun na kitei ki kam thombor pyrshah ia ki khynnah, la leh da kiba haiing ne ki para marjan bad kaba la kot ruh sha ka 90 persen, hynrei tang katto katne la leh da ki briew kiba nabar ne ki bym ithuh ithaw. Kitei ki nongkren, ki la ai mynsiem ia ki khynnah skul ba lada ki lap lane iakynduh ia kiba kum kitei ki jingjia, kim dei ban buhrieh hynrei, ki dei ban mih shakhmat bad ban ujor sha ki bor ka Ain, khnang ba kito ki nongleh kam sniew kin ioh iala ka jingshah pynsaja. Nalor ka jinghikai sha ki khynnah, kitei ki nongkren, ki la kyntu ruh ia ki kmie ki kpa bad kiba haiing, ba ki dei ban husiar ia ki khun bad ruh ba ki dei ban hikai ia ki, khnang ba kin lait na ki jingsniew baroh. Ha katei ka sngi, la ioh ruh ia ka jingkren na u MLA ka Nongpoh, ha kaba u la pynpaw ia ka jingkmen ban iohi ia ka jingshimkhia da ka ophis u DMC, kaba la pynlong ia katei ka prokram, kaba long ruh ka jingmyntoi kaba khraw ia ki khynnah skul bad khamtam eh ba ki la pynlong ha katei ka jaka, kaba la kham long nongkyndong bad kaba dei ruh ka jaka, kaba bun na ki khynnah kim pat da tip bha ia la ka jong ka hok. Haba iadei bad ki kam thombor pyrshah ia ki kynthei ne ki khyllung khynnah, u Bah Mayraldborn, u la pynpaw lem ia kata ka mynsiem kaba sngewkhia, namar kiba kum kine ki kam thombor ki la nangjyllei bad nangkiew katba nangmih ki sngi, kaba la wanrah ruh ia ka jingshong syier ia ki kynthei bad ki khyllung khynnah.


Nongstoi :  Ka jingkhih win ban pyrshah ia ka jingdon jong ki karkhana sain dewiong ha Shahlang kala nang iaid bteng haduh kine ki sngi bad la sakhi ruh ba nalor ki sengbhalang mynta sa ki nongialam shnong jong ki shnong bapher bapher ki la ia pyrshah halor ka jingdon jong kitei ki karkhana sain dewiong ha ki bynta bapher bapher jong ka thainn Shahlang.  Hadien ka jingleit ujor jong ka JAC kaba kynthup ia ki 8 tylli ki Sengbhalang ka thainn Mawshynrut sha u DC ka West Khasi Hills, pyrshah ia ki karkhana sain dewiong ha Shahalang mynta na ka liang jong ki nongialam shnong jong ki 8 tylli ki shnong ka thainn Shahlang ruh kila pynkhreh bad thmu ban leit ujor sha u DC pyrshah ia kitei ki karkhana sain dewiong.  Katkum ka tyllong khubor bala ioh lum da u nongthoh khubor la ong ba ka jingpynkhreh jong ki nongialam shnong jong kitei ki 8 tylli ki shnong ka thainn Shahalng kiba kynthup ia ka shnong Doranggre, Khymering, Mawbon Agal, Songsak, Mabon Chittu, Nengchigre, Mawbon Riangna bad Nadonme ban leit ujor sha u DC ka West Khasi Hills, pyrshah ia kitei ki karkhana kadei ruh hadien ba ki la ioh pdiang ia ka jingpyntip na u DC ba lada ki shnong ki don ka jingsngew pyrshah ia ka jingdon jong kitei ki karkhana ki lah ban wan ujor sha u DC da ka jingthoh hapoh 30 sngi naduh bala pynmih ia ka jingpyntip. Shuh shuh ka tyllong khubor ka iathuh ruh ba kitei ki nongialam shnong jong kitei ki 8 shnong ki la pynpaw ruh ba ka jingdon jong kitei ki karkhana sai  dewiong ha ka thain  Shahlang khamtam hapoh ka shnong Nonglampar kaba dei ka khyndew jong ka kur Sohbar bad kumjuh ha khyndew jong ka kur Nongrum kan sa ktah ia ka mariang bad kumjuh ia ki paidbah nongshong shnong katei ka thain . Ym tang katta ki nongialam shnong jong kitei ki 8 tylli kin sa leit ban iakynduh ia u Dc na ka bynta ban ujor bad dawa pynkynriah noh ia kitei ki karkhana sha jngai na kitei ki shnong namar ka jingdon jong kitei ki karkhana ka pynmih ia ki tdem jakhlia khlem ki jingiada kiba biang, ka jingpynmih bad pyntuid jaboh na kitei ki karkhana khlem ki lad jingiada kan sa ktah ym tang ia ki briew hynrei wat ia ki jingthung jingtep ki um ki wah bad kumjuh ia ki jingthaw ba im baroh. Shuh shuh ki la ong ruh la ong ruh ba ka jingkhlia kaba mih na kitei ki karkhana kala pynthut bad ktah ruh ia ki khynnah skul jong ki skul kiba don ha kitei ki shnong kum ka skul Doranggre UP bad LP School, ka Khymering LP School, St. Paul s Dorangngre bad ka Mawbon Agal UP bad LP School, nangta ia ki wah kum ka Wah Leleng, wah Rengjong bad wah Simareng kiba dei ruh ki wah ba ju pyndonkam da ki paidbah nongshong shnong jong kitei ki shnong. Halor kitei ki mat na kaliang jong ki tei ki nongialam shnong ki la ong ruh ba shen na kaliang jong ki kin sa leit ban aiti ruh ia ka jingthoh sha u DC jong ka West Khasi Hills, ba u dei ban shim khia mardor.


Ex. Rev. K. Langrin Kane ka long ka jingkylli ba ngi dei ban jubab. Hato u Zero ne u Nod (0) um don dor ei ei? ha ka por ba nga dang leit skul step ha Nongkrong, uba babu jong nga u hikai ia nga ban niew 1,2,3,4,5,6,7,8,9. Ynda nga la kham san bad la kiew klas nga la rai ban kylli jingkylli beit ia u babu balei ba um ju hikai ban sdang niew na u 0. U babu jong nga u la ong,  Ym donkam ban niew ia u 0 namar ba um don dor ei ei . Namar ba nga dang khynnah kumta ngam nud shuh ban kylli, nga la shu sngap khlem ioh jinghun.       Mynta pat nga la long u nonghikai Mathematics ha Seinduli nga shem ba u Zero (0) u don la ka dor kaba rem lada  ngi nang ban pyndonkam.   Kito kiba ju peit ia ka status jong nga nga shait thoh kumne    Zero has no value. But if we put 0 after 1, it will become 10. So, friends, don t say,  I am useless . Because somebody needs you one day or anytime. Just do the best and leave the rest (to God) . Na ka bynta jong kito ki bym sngewthuh nga kwah ban pynshai ha ka ktien Khasi    U Nod um don dor ei ei. hynrei lada ngi buh ia u 0 hadien jong u 1, un kylla long 10. Kumta, paralok, wat ong,  Nga long u bym myntoi ei ei shuh . Namarba yn sa don mano re mano ban donkam ia phi. Leh ia kaba bha tam bad iehnoh ia kaba phim lah leh shuh ha u Blei .      Ka don ka jingiathuhkhana shaphang ki dak jingkhein kiba shi digit. La pynieng da u lain ter ter naduh 1 haduh 9. Kine ki 9 tylli ki digit ki la ieng da u lain ki la sdang ban ia kob ia la ka jong ka jong ka dor. U 1 te u la sngewrem  namar u long uba poh tam. Te u 1 u la peit sawdong sawdong hangno u 0 u la phet. U 0 te u la phet rieh sha kyndong khnang ban ym don shuh mano mano ba iohi, namar ba baroh baroh ki la ibein ia u ba u long u bym don dor ei ei. Uta u 1 te u la khot ia u 0,  ko bah Zero, ale she wan ieng hadien jong nga . U Zero hangta u mih bluit na kyndong bad u la mareh ban leit ieng hadien jong u 1. Hangta u 1 u la kylla long 10. Wat u 8 bad u 9 kiba kob sarong ia la ka dor, mynta ki la rem namar ba la jop u 1 bad u 0 ba la kylla long 10.      Don ki briew kiba sngewsih ia la ka nusip jot ba ki briew ki khein Zero ia ki, la ha ki kam shnong ne kam balang. Kim nud shuh ban paw pyrthei namar ki briew ki kren bein ia ki. Da leit jingiaseng ruh kim ioh shuh wat tang ban pule bad duwai, namar ki la long Zero, namar ki la long Zero. Ah! Kiba pli, ki la phet rieh sha kyndong kum uta u Zero ha katei ka jingiathuhkhana.  Hynrei ko paralok, ym dei tang ma phi ba shah khein Zero. Ma nga ruh nga la long kumta, haba ki briew ki khot ia nga  Zero  ha ki kam balang. Don kiba kren bein ba nga thoh  Ex. Rev  tangba kim lah leh ei ei. Ha ka jingshem jong nga te ba khein Zero ki dei tang ki briew, u Blei te u dang niewkor la iano iano ruh. To ngin leh ia kaba bha tam (the best) katba lah. Leh ia ki bym lah bad kaba sah ha u Blei. Kan poi ka por ba kin don ki briew kiba donkam ia phi bad ia nga. ynda u Zero u la wan mih na kyndong, kita kiba kren bein kin sa lyngngoh.


Shillong:  Ka Meghalaya ka la pynliem ia ka Assam ha ka jingiakhun kaba lai ha ka Women s Senior T20 Trophy ba long ha Guntur, Andhra Pradesh hynnin ka sngi.   Ka Assam kaba jop ia ka kynting pisa, ka la jied ban tied nyngkong bad ka la pynkut ia ka jingkamai tang ha ka 6 overs.   Ka  Assam ka la kamai 37/5 bad ka Meghalaya kaba beh ia kane ka thong, ka la lah ban pynliem.  Ka Debasmita Dutta ka pynhap 2/7 bad ka Vandana Mahajan 1/12 ia ka Meghalaya katba ka Dutta bad ka Saee Purandare ki la kamai mar 14 run. Ka Meghalaya  ka la shah rem ha ka jingialehkai kham mynshwa pyrshah ia ka Jharkhand da 9 wicket bad 6 wicket ha ka Madhya Pradesh.


Nongpoh:  Ka District Namsha Nongtaring thainang Christian Endeavour Union, hynnin ka sngi Palei, ki la pynlong ka jingrakhe ia ka Jubilee Rupa ne ka jingdap ba 25 snem ka District ha Sonidan, kata hadien ba la seng ia ka naduh u snem 1994.  Kum ban shu kdew hangne, ba hapoh jong katei ka DNNT C.E Union, ki don haduh 7 tylli ki CE Society, kumta ha kaba rakhe ia katei ka jingdap ba 25 snem, ki nongialam jong kitei ki 7 tylli, ki la wan ban iashimbyntalang ha katei ka jingrakhe.  Ha kaba rakhe ia katei ka DNNT C. E Union, la sakhi da ka jingdonlang u Bah Charles Marngar, MDC ka Mawhati, ki Pastor incharge kiba kynthup ia u Rev. D.S.Roy Muktieh bad Rev. P.Diengdoh, ki Tymmen Basan, ki Nongkitkam ka District CE Union, ki Nongialam Balang hapoh ka District lem bad kiwei.   Haba kren ha katei ka sngi, u Bah Charles Marngar, u la pynpaw ia ka jingkmen ba ki nongialam ka DNNT CE, kiba la rakhe ia katei ka jingdap ba 25 snem, kaba long ruh kum ka jingkynmaw ba kyrpang ia ka ia ka District Namsha Nongtaring thainang, kaba la iaid lynti ha kitei ki snem, na ka bynta ban ialap ia ka Ktien u Blei. Namarkata, na ka liang u MDC, u la kyntu ruh ki nongialam ka DNNT, ba kin nangtrei khambha, khnang ba kin nanglah shuh shuh ban nangpyntyllun ia ki kam, kiba iadei bad ka Namsha Nongtaring Christian Endeavour Union. Ha katei ka sngi, ki la don shibun ki prokram kiba kynthup ia ka jingkylli jingtip na ka Bible, nangta ka Debate Competetion bad la ioh ruh ban pynlong ia ki jingialehkai sports ha kane ka sngi kum ka dak ka jinglehkmen ban rakhe Jubilee.


Nongpoh:  Ki nongialam jong ka Seng Synroplang Wahumran, kaba dei ruh ka seng, kaba peit bad sumar ia ka Wah Umran hajan shnong Quinine, ki la pynrem jur ia ki riew dusmon, kiba la wan bret ia kawei ka Masi iap harud jong katei ka Wah.   Haba pynpaw ia ka jingsngewkhia halor, mynta ka sngi kitei ki nongialam jong katei ka Synjuk, kaba kynthup ia u Bah Belty Syiemlieh, President, u Bah Felix Syngkli, Secretary lem bad ki dkhot jong katei ka Synjuk, ki la leit ban peit ia katei ka masi, kaba don ha katei ka jaka bad ki ma pynrem jur ia ki runar, kiba la wan bret dusmon haruh jong katei ka wah.   Ki nongialam jong katei ka Synjuk, ki la ong ba kim lah khlem da pynpaw ia ka jingsngewkhia ban iohi ia katei ka jingwan leh dusmon da ki katto katne ngut ki riew shim kabu, kiba la leh ia katei ka kam khlem da pyrkhat shuh ia ki nongiaid nongieng bad ia ki briew kiba pyndonkam ia katei ka wah, namar kan wan wanrah ia ka jingsma kaba jur bha.  Ki la ong ruh, ba kim nud ban bret ia katei ka masi sha katei ka Wah, namar la ithuh ba katei ka masi ka dei ka masi na jngai bad kaba ma ban shu bret kumto, namar khlem tip ioh ka dei ka masi kaba don jingpang.  Haba iadei katei katei ka masi, ki nongialam jong katei ka Synjuk, kin sa ujor da ka Ejahar sha Nongpoh Police Station, na ka bynta ban thwet ia kito kiba la donkti ha katei ka kam.  Ki ka kyrpad ruh ia ki briew ka Ain, ba kin shimkhia ha ka ban shim bad sei noh ia katei ka masi na katei ka jaka, khnang ba kan lait na ki jingsma.


Shillong:  U myntri rangbah ka jylla u  Conrad K Sangma myn hynnin ka sngi ula hiar sha shnong Bholaganj kaba hap ha Shella  konstitwensi ban ialap elekshon ia u kyrtong ka UDP u bah Balajiedkupar Synrem.  Ha kane ka jingialap elekshon ha Bholaganj, la don lang u president ka UDP u bah Metbah Lyngdoh, u myntri sorkar u bah Lahkmen Rymbui, ki MLA bah Nujorki Sungoh, u Samuel M Sangma, bah Pius Marwein nalor u kyrtong ka UDP u bah Balajiedkupar bad kiwei ki nongialam ka UDP. Ha kane ka jingialap elekshon, u Conrad u la kren da ka ktien Hindu namar ba ka dei ka jaka kaba bun ki nongshong shnong ki bym dei Khasi. U Conrad u la kyntu ia ki paidbah nongshong shnong ban ai ka jingkyrshan ia u kyrtong ka UDP. U la ong ba  ka NPP ka la rai ban ai ka jingkyrshan ia u kyrtong ka UDP ban burom ia u nongialam u Dr Donkupar Roy uba la khlad noh, uba dei ruh u nongsain dur ia ka sorkar Meghalaya Democratic Alliance (MDA). U Conrad u la ong ba u bah Balajiedkupar Synrem u dei uba la biang ka jingstad bad u don ka thong ban trei na ka bynta ki paidbah.   U bah Balajiedkupar u la sngew khia ia ka thainn bad u kwah ban trei ban kyntiew ia ka thainn bad nga ap ban ioh iatreilang bad u khnang ban pyndep ia ki jingangnud u kpa jong u , la ong u Conrad. Ka jingjied ia u MLA thymmai ka Shella kan long ha ka 21 tarik mynta u bnai bad ka jingpynbna kan long ha ka 24 tarik.


Bengaluru: Uwei u riew niam, uba kyrteng U  Kalki bhagwan,  uba kam, ba u dei uba wan ha ka kyrdan ba shiphew hadien jong u blei Vishnu, u don ka tyngka plah ha ka met jongu, kaba long  T.93klur bad nangta sa baroh ka jingdon spah jongu, ka poi sha ka  T.409 klur. Katei ka dei hadien ba ka tnat Income Tax, ka la leit ban khynra ha kylleng ki jaka trei kam bad ki jaka mane blei ba u don.  Ka jing khynra jong ka tnat Income Tax, ka long ha ki 40 tylli ki jaka, ha  Andhra Pradesh bad ha Tamil Nadu, ba la long trai da U   Kalki Bhagwan   bad u khun jongu, U  Krishna. Kitei ki jing khynra, ki la long ruh ha  Chennai, Hyderabad, Bengaluru bad ha Varadaiahpalem kaba don hajan Chittoor ha u pud jong ka  Tamil Nadu bad ka Andhra Pradesh.   La iathuh ba U Kalki, nalor katei ka kam niam, u pyniaid ia shibun ki kam die bad thied jaka, ki kam shna iing shna sem, ki kam ialehkai ha India bad shabar ruh kumjuh bad da katei ka lynti, ula kamai pisa jur bha na India bad na shabar ruh kumjuh, ong ka khubor.


Ki aktor ba pawnam ka bollywood, ba kynthup ia U  Shahrukh Khan bad U Aamir Khan, ki ai jingiaroh ia U Narendra Modi, myntri rangbahduh, ba u iakynduh bad ki nongak phlim, na ka bynta ban pynrung ia ka jingmut jong U Mahatma Gandhi, ha ki phlim ruh. U Modi, u iakynduh bad ki khlur ak phlim, hynnin ka sngi, da ka jingthmu ban rakhe pyn don burom ia ka sngi kha ba 150 jong U Mahatma Gandhi.  La shim bynta ha katei ka jing ia syllok da ki dkhot jong ka  Indian film and entertainment industry ba kynthup ia U  Aamir Khan, U Shahrukh Khan, U Rajkumar Hirani, ka Kangana Ranaut, U Anand L Rai, U SP Balasubrahmanyam, ka Sonam Kapoor, U Jackie Shroff, U Sonu Nigam, ka Ekta Kapoor nalor kiwei pat.  Haba kren ha ka jingialang, kaba la pynlong ha New Delhi, U Modi, u ong ba  ka kynhun ki nongpynmih phlim, ka la leh ia shibun ki kam radbah ha kaba  pyni ia ki kam radbah jong U Mahatma Ganddhi bad u pynpaw ia ka jingsngew donkam ban nang pynkhraw shuh shuh, ha kane ka jingrakhe ia ka lyngkhuh ba 150 snem jong U Mahatma Gandhi.


Shillong: Ka met jong U Archbishop Dominic Jala, ka la wan poi ha kad liengsuin ha Guwahati, mynta ka nohsngi.   La synrang lang da U Conrad K Sangma, Myntri rangbah ka Jylla, ki myntri jong ka sorkar Jylla, ki MLA, MDC lem bad kiba ha iing ha sem kiba pdiang burom ia ka met jong U Archbishop Jala.  Ka jing wan poi ka met jong U Archbishop, ka dei hadien 8 sngi kynthih, ba ula khlad ha ka jing tyngkhuh kali ha Colusa County, Oakland, California.


Kong Linda Kongwang  Ka pla kot ka dei ka pla ha kaba ki khynnah ki ju thep iaki kot ki sla, ki let ki khulom, ki kopi, ki tiphin bam bad kiwei kiwei de. Ka dei ka shlem saindur iaka jingim bad ka jinglong jong manla u wei pa u wei u khynnah la u dei u ba duk ne riewspah, u ba bieij ne ba stad, ka pla kot ka dei kaba u hap ban kit ban bah naduh dang khynnah. Namar kat kum ki nonghikai lem bad ki kmie ki kpa ki dei ban pyrkhat na ka bynta ki khynnah kumno ban iarap bad pynsting ia ki ban lait na ka jing bankhia palat ka pla skul ne naka jing shitom kaba lah ban ktah shikatdei ia ki khamtam haki snem ki rta ban dang wan. Hato ka pla kot ki khun ka khia palat? Hangne phin shem kumno kaia tyngkhuh bad ka jingkoit jingkhiah jong ki khun. Hato phi ju khmih bniah iaki khynnah kiba iaid pyndem naka jingkhia ka pla skul? Hato phi ju pynleit jingmut iaka jingkhia palat ka pla skul ki khun jongphi? Ka jingkhia palat ka pla kot kalong kumba shim ne pdiang ialade iaka jingmynsaw kaba lah ban ktah shi katdei eh ia ki khynnah. Katkum ka jingshem haki jaka pule bapher bapher, ban rah iaki bek skul kiba khia man la ka por, ka ktah shibun ia u budlum bad ka met ba shadien baroh kawei jong u khynnah bad ka lah ban don ka jingshah ktah ka ban beh slem ne baroh shirta. Kat kum ka jing wad bniah naki jing pule bad naki khynnah skul bapher bapher ki iathuh ba la bthah iaki ban wan rah baroh ki kot ki sla sha skul bad lada ki klet ban rah wat tang kawei ka subjek ruh, ki nonghikai kin sa pynshitom ne pynsaja ne wat ban pynieng shabar jongka klas ruh (punishment). Kane ka jingthoh ka kdew shai kumno ki khynnah ki shah ktah na ki jingkhia palat ki skul bek bad ka ei ka lad ka lynti ban iarap ia ki? Ka jingshah ktah ki khynnah naka jingkhia palat ki pla kot  - Katkum ka jing shem ki stad wad bniah ban rah ne kit khia palat pud na shadien ka lah ban tan ia ki dohksah ryndang kaba lah ban ialam sha ka jing kthakhieh, pang ki tyrpeng bad baroh ki bynta ba shadien bad ki kti kin shitom jur ne pang. Ymdei tang katta ka jing rah khia palat iaki pla kot tang shiliang ka tyrpeng kalong kaba bakla shibun namar ki lah ban ring ne tan jubor iaki dohksah. U budlum uba noh sha ka liang pyrshah, u pynshitom iaka met pdeng ba shadien, iaki shyiengkrung bad ki pynktha shiliang iaki syngkai ban ia kiwei pat ki bynta jong ka dkhot met. Kane ka jingbymbiang ne thut haki dohksah ka lah ban dei ka daw ban ring ne shah ktah noh ki dohksah, ka jing khih kynsan ki dohksah bad kane kan ktah lut ia baroh ki bynta jong ka met u khynnah. Ka jingkhia palat ka plakot kadei kawei ruh ka daw bah ba phi lah ban sngew shitom ha u ryndang bad lumbar. Ka rukom long jongka met ruh ka lah ban shah ktah bha kaba lah ban neh slem bad lada ki khynnah ki shah ktah haka bor met ka mut ka jingkoit jingkhiah ruh haka met kan ktah lang. Ka ei kaba dei ban leh naka bynta ki khynnah skul? 1. Ka kamram jong ki kmie ki kpa  - Ki kmie ki kpa ki dei ban sngewthuh iala ki jong ki kamram ban khmih bniah ia ka jing nang jingstad ne ka jingkoit jingkhiah jong ki khun khamtam iaka jing shitom ki khun ki kti bad ruh iaka khia ka shon jongki. Khamtam eh hakaba iadei bad ka jingkhia ki pla skul ba ki khun ki hap ban kit ban bah man la ka sngi naka bynta baroh shi snem. Ki kmie ki kpa ki donkam namar kata ban pynthikna ba ki khun jongki kin rah iaki kot ki sla katkum ka jing pynbeit ryntih ne katkum ka rutin ba ai na skul. Namar kata naka bynta ka jingkoit jingkhiah jong ki khun, ki dei ban pyllait por khnang ban leit buh ne leit shaw iaki sha skul. Kane kan iarap shibun iaki khun ban pynsting ia ki jingkit bad iaka met ka phad baroh kawei.Ka kamram jong ki nonghikai  - Ha kaba iadei bad ka jingkhia palat pud ki bek skul jong ki khynnah, ki nonghikai kidei kiba hakhmat eh ban peit bniah bha iaka khia ka shon jong ki khynnah skul bad ruh ban phah rah iaki kot ki sla sha iing katkum ka jing lah jongki ban kit bad wat iaka rutin skul ruh dei ban pynbeit katkum ka rta ne ka bor jongki khynnah skul namar ha manla ki skul ki don ki khynnah kiba khlain, kiba tlot, kiba sngaid bad kiba raikhoh ruh. Katkum ka jingshem naki jing pule la lap ba haduh 90 percent ka jingkhia ne jingsting ki plakot jongki khynnah ka shong haka rukom pyniaid bad ka rukom ai jingthoh jong ki nonghikai. Namar kata ka shong eh haka jingstad jongka skul lem bad ki nonghikai baroh ban sngewthuh bad pyrkhat kumno ban iarap iaki khynnah skul jongki ban lait naka jing shitom, shah ktah ka bor met bad wat ka jabieng ruh.Ka jingthew iaka jingkhia ka pla kot naka bynta ki klas bapher bapher    Ki nongwadbniah naki jing pule bapher bapher ki shem ba ka sorkar kala buh iaki kyndon ha kaba iadei bad ka jingkhia ki pla skul naka bynta ki klas bapher bapher. Ka jingkhiah ka plakot ki dei ban long katkum ka jingthew bala buh da ka sorkar. Naka bynta ki klas I bad II, ka jingkhia ka dei ban long 1.5 kilo, katba ka plakot naka bynta ki klas III haduh V, kim dei ban tam iaka 3kilo. Iaki khynnah klas VI bad VII, ka jingkhia kadei ban long hapoh 4kilo bad kiba pule haki klas VIII, IX bad X, ka dei ban long hapoh 5kilo. Lada ki bor pyniaid jongki skul ki lah ban bud pyrkhing iakine ki kyndon khlem pep kan pynsuk bad pyllait iaki khynnah na ka jing shitom ka met ka phad bad wat kan pynsngew tynnad bad pynkmen iaki khynnah ban wan tista sha skul da ka mon sngew bha khnang ba kin iohlut iaki jinghikai kaba kidei ban ioh. Hynrei namar ka jingkhia palat ka pla kot kan pynduh mynsiem iaki ban wan tista sha skul bad wat ban iehnoh shiteng iaki jing pule jongki.Dang hakine ki khyndiat bnai balah dep, ka Sorkar Meghalaya kala buh kyndon iaki bor pyniaid jong ki skul baroh naka bynta ban peit bha iaka jingkhia ki pla skul bad ruh naka bynta ka jing phah pyndep iaki jing pule ha iing(home work) naka bynta ki khynnah rit baroh. La shem ba iakine ki kyndon la bthah daka tnat Union Human Resources Development (UHRD), da kawei ka jingthmu ka pyrkhat ba ka jingkhia naki tei ki pla kot kan ym ktah iaka koit ka khiah jong ki khynnah. Nangta la bthah ruh ia ki bor pyniaid jongki skul ba kin thaw iaki rutin hakaba ki khynnah kim dei ban kit palat iaki kot ki sla kaba lah ban ktah haduh ka jingkoit jingkhiah jong ki. Kumta kum ki kmie ki kpa, ki nonghikai lem bad ki bor pyniaid jong ka skul phi donkam ban shim ka jingkitkhlieh ba pura naka bynta ka jingim, ka jingkoit jingkhiah bad ka lawei jong ki khynnah baroh.


Shillong:  Ka Nongrim Hills bad ka Laban SC ki la iakhaid da mar shikol ha ka jingialehkai Shillong Premier League ka Shillong Sports Association ha JN Stadium Polo, Shillong.  Ha ka jingiakhun ka Nongrim Hills ka la thep nyngkong lyngba u B Swer ha ka 61 minit katba ka Laban SC ka la pynphai kylla lyngba u A Krose ha ka 29 minit. Ka jingiakhun ha ka kylla miet watla ki rangialehkai ki la iakhun tyngeh hynrei ki khlem lah ban thep kol haduh ba kut ki 90 minit ka jingialehkai Lyngba kane ka jingiakhaid Nongrim Hills bad ka Laban ki la hap ban iasam noh mar shipoint. Ka  Nongrim Hills ka la ioh khur 9 point na ki phra sien iakhun katba ka Laban ka la ioh ban khur 6 point na ki phra sien iakhun ha ka kyrdan shatrai duh.


Shillong:  Ka jingialehkai Badminton ka 1st Badminton Tournament 2019 ba la pynlong da ka Umsning Area lapynkut hynnin ka sngi Saitjain Indoor Hall Umsning.  Ha ka jingiakhun double ia ka nam lahduh la rah da u Fillterson Kylla bad Jester Nongbet hadien ba ki la jop pyrshah ia u Vicky Myliemngap bad u Mon Partuh.


Shillong: U Chief Electoral Officer (CEO ) jong ka jylla Meghalaya u bah FR Kharkongor ha ba ia kren bad ki lad pathain khubor u la iathuh ba ka jingwan thep vote ha 26-Shella konstituensi  bun ki long kmie ki ba la wan shim bynta ha ka ba ka  jingpoi jong ki paidbah ban thep vote ha kane ka ilekshon shiteng samoi hapoh jong ka 26-Shella Konstitwensi kan poi  shaduh  ka 80%. U Bah Kharkongor u la iathuh ruh  ba ka ilekshon ka la iaid beit iaid ryntih lait noh ka jing hap u slap kaba shiphang por bad ynda la rang u slap ka la iaid beit biang ka jingthep vote, ka don ruh ka jingthut jong ka  mashin thep vote ha Laitiam Polling Station ia kaba la lah ban pynbeit ia ka ha dien khyndiat por. U la  iathuh ba ka polling station kaba poi bun tam ki nongthep vote ka dei ka Wahutim kaba la kot sha ka 92.37% bad kaba duna eh kiba poi ki nongthep vote ka dei ka MeSEB-MCCL polling station ha kaba ki nongthep vote ki la poi tang 47.37%.  U la bynrap da ka ba ong ba ka niew vote kan long ha ka 24 tarik mynta u bnai, ia ka jaka buh ia ki kot thep vote la pynap pulit ha ki lai kyrdan, kiba ha khmat eh kin dei ki pulit CrPF, ki pulit jong ka jylla bad kawei ka kynhun pulit. La iathuh ba ha kane ka election la ioh ban kurup tang ka kyiad.


Shillong:  Ka jingiakhun ha ka kylla ialehkai kaba ar jong ka lympung ialehkai Shillong Premier League ka Shillong Sports Association,  ba la long hynnin ka lah sngi U Blei jong ka taiew, ha JN Stadium. Polo, ka la kut noph ha ka jingiakhaid bym shym  ba la don satia ba lah ban ia pynkhih ia ka jar.  Da kane ka jingiakhaid, ka Rangdajied United FC kan iai neh ha ka klyrdan ba nyngkong hadien ba ka la ioh ba kan khur 16 poin o katba na ka liang ka Ryntih SC, kan ioh ba kan khur 11 poin.  Ha ka jingshisha, u poaidbah uba bun ba la hiar ban sakhi ia kane ka jingiakhun, u la ap khmih lynti bun bah. Lashai ka sngi ka jingiakhun kan long hapdeng Laban SC pyrshah ia ka Shillong Lajong FC.


Shillong:  Ka kynhun ki dkhot kumba 30 ngut jong ka Meghalaya State Coordination Committee of the Coal Owners, Miners, Exporters, Transporters & Dealers Forum (kiba la ia wan na kylleng ki bynta jong ka jylla bad Assam) bad la ialam ia kane ka kynhun da U Chairman Bah Sonny L Khyriem bad la synran lang da ar ngut ki muktiar P.Yobin bad U Bah K.Ksoo, ki la leit ia kynduh ia U Chief Minister Conrad K. Sangma, ha ka iing sah jong U ha Shillong, ha ka 17 tarik U Risaw 2019, ban ia kren halor ki jingeh jong ki nongtrei dewiong jong ka jylla ba wat hadien 3 bnai tam jong ka jingailad ka iing bishar ba ha khliehduh jong ka Ri   ka Supreme Court ban tih dewiong katkum ki kyndon ain, ka Sorkar jylla kam pat sdang ban pynphrang ia ka kam shakhmat.   Hadien ka jingiakren kaba bniah, U Chief Minister U la mynjur ba kum ka jingsdang yn pynlong shwa da ki jingiasyllok ban pynsngewthuh ia ki briew kiba trei ia ka kam dewiong halor ka rukom tih thymmai ba don kyndon da ki kynja Workshop ha man la ki Distrik jong ka jylla, khnang ba ki paidbah kin kham shai bad peiphang. U Chief Minister U la mynjur ruh ban thaw ia ka kynhun ia syllok bad ia mir jingmut ka ban tip kum ka Consultative Committee, kane ka kynhun kan kynthup ia ki ophisar ka Sorkar jylla, ki Mining Consultants kiba la ithuh da ka Sorkar Kmie bad ki nongmihkhmat na ka Seng ki nongtrei dewiong, khnang ban wad bad thaw ia ki lynti halor ka rukom tih dewiong kaba thymmai ka ban long katkum ki kyndon jong ka ain   ki ban ia biang lang ia baroh bad ban ia burom kylliang ruh ia ka mariang.


Shillong:  Ka Khasi Jaintia Fresh Vegetables Supplier Association ha ka jingialang kaba la ia kynduh ha ka 19tarik Risaw 2019, kaba la long ha office  ha Mawlyngad ka la pyllait ia ka Road Chalan jong ka Association bad kane ka Road Chalan ka long thik tang ban kit ia ki marrep bad kane ka jing pynmih ia kane ka Chalan ka long ba ka jing shah pyndik bad shah dawa Pisa na ki Kali kit jhur ha surok bad khamtam ha ki jaka thew kali, ha kaba  ki ju dain kuna overload ia ki Kali kit jhur bad ia ka juh ka Kali hap thew haduh lai tylli ki Weighbridge hynniew mer, Umtyra,Ratachera bad la iathuh ba ka kuna  jong kitei ki weighbridge ka long haduh ar, lai hajar bad kaba la ktah haduh katta katta ia ki nong shalan jhur.  Na ka liang ka seng, la iathuh ba ki la dep kynduh ia baroh ki weighbridge wat haduh mynta ruh ki dang bteng ban dain kuna heh bad ki juh pynieng da ki kynta kynta, namar ba ka dei ka marpyut.   La iathuh ba halor kane ka jingeh jong ngi ki nong shalan jhur,  ki la dep ia kynduh ia u Asst Commissionor ka Tnad Transport bad kin sa leit kynduh sa ia u myntri ka Rep ka Riang bad ia u Minister Ka tnad Transport bad lada ki Kali kit jhur, ki dang shah pyndik lane shah khrong Pisa heh, yn sa lum da ka jingialang paidbah bad ki nongrep.


New Delhi: Ki lad khubor ki pyni, ba ka seng BJP, kan nang leh bha ha kane ka elekshon, kaba dang shu long shen ha baroh ar tylli ki Jylla, ha   Maharashtra bad ha Haryana, katba la pyni, ba kan don ka jing nang hiar jong ka seng Congress, ha kitei ki jylla baroh ar tylli.  Ki jingkhein, ki pyni ba ka BJP, kan lah ban poi sha ka jingbiang briew nalade hi, ha ka iing dorbar ha Maharashtra, kaba don 288ngut ki dkhot bad kaba long palat ia ka 122ngut ki dkhot, kaba ka la jop ha u snem 2014 bad la antad, ba ka Shiv Sena ruh, kaba dei ka kynhun, ba ka ia treilang, kan lah ban nang kiew na ka 63ngut ki dkhot sha ka 102ngut ha katei ka elekshon sha Maharashtra.  Ki jingkhein, ki pyni ba ka Congress, kan lah ban nang hiar na ka 42ngut ki dkhot sha ka 17ngut bad ka ka NCP, kan lah ban hiar na ka 41ngut sha ka 22ngut ha Maharashtra. Ha Haryanaa, ka BJP ka lah ban ioh dalade hi marwei kumba 75ngut ki dkhot ha ka iing dorbar kaba 90ngut bad ka Congress, kan lah ban hiar na ka 15ngut sha ka 10ngut ki dkhot. Ka jingniew vote, kan long ha ka 24tarik Risaw 2019.


Shillong: Ha ka jingialehkai jong ka Women League ba la long mynta ka sngi ka 22/10/19, ka Mawsawrit sc ka la  jop da 1-0 ha ka jingialehkai ba la long pyrshah ia ka Tyrsad Umkseh sc. Ia katei ka kol la thep da ka Sharita Nongbet (46) kaba dei ha ka kylla miet.  Ka Mawsawrit sc ka dang ioh khur jingjop dang tang mynta shisien naka ar sien jingiakhun katba ka Tyrsad Umkseh sc pat ka dang bteng ia ka jingshahrem na ki ar sien iakhun.  Kawei pat ka jingialehkai jong ka U-15, ka Phanniewlahrum sc kan iakhun pyrshah Mawsawrit sc ha ka 24/10/19  por 3baje noh sngi.


Shillong:  Ka Committee on Village Administration Bill (CVAB) kaba khlieh da u bah Bindo M Lanong kum u chairman, ka dang pule bniah ia ki mat kiba pan jingshai u  Lat ka jylla halor ka Village Administration Bill 2015.  Ia kane ka Bill kaba thmu ban pynkup bor ban pruid dak ia ki rukom ka dorbar shnong la pdiang bad mynjur da ka dorbar ka Khasi Hills Autonomous District Council (KHADC) naduh u snem 2015 hynrei ka dang sahteng mynta. Haba kren sha ki lad pathain khubor, u chairman u bah Bindo u la ong ba ka jingialang mynta ka sngi ka la iaktait iapeh iatai bha halor ki mat ba la pan jingshai na ka ophis jong u Lat ka jylla bad kam pat lah ban lum bniah bad kan sa shong jingialang biang ha ka 6 tarik u bnai ban wan.  La pdiang ia kane ka VAB ha 2015 bad ka la leit sha ka sorkar kaba la phah sha u Lat ban ai jingynjur hynrei u Lat u la pynphai haor ki kyndon bad halor kane, ka Committee ka KHADC kala phah hadien ba la peit ia kita ki bynta naduh u snem 2016 hynrei kane ka dang sahteng haduh mynta , la ong u bah Bindo. U la ong ba kane ka Committee kan pule bniah ia kita ki mat ba la pan jingshai u Lat ka jylla. Katkum ka jingong u bah Bindo, kane ka Committee ka la pule ruh katto katne ki mat bap hah u Lat kiba shu hap ban pynshai bad kiba hap ban pule.  Namar ba ka dang sahteng haduh kine ki sngi, ka la donkam ia ka Committee ban pule bniah ia ki jingpan jingshai jong u Lat , la ong u Lat. Lah ban kdew ba kane ka Bill ka dei kaba la wanrah ruh ia ka jingialang paidbah ha madan Polo ha ka nongbah Shillong ba la wan poi ki paidbah da ki lak ngut bad kaba la pynlong ia ki rangbah shnong ban thaw ia ka synjuk ka Synjuk Ki Nongsynshar Shnong ka Bri u Hynniewtrep (SNSBH) hadien ba ka High Court, Meghalaya ka la sloit ia ka iktiar ki rangbah shnong, kaba la pynlong ia ka KHADC ban leit tied jingkhang sha ka Supreme Court ba kan pynsangeh ia ka rai ka High Court.


Shillong: Da ki phew hajar ki paidbah riew ngeit ka Balang Katholik na kylleng ka ri Khasi bad Jaintia kila tuid ha  ingmane bah ka Balang ha Laitumkhrah mynta ka sngi, ban ai khublei khadduh ia ka met jong u Archbishop Dominic Jala, uba la khlad na ka jingjia iathuh kali ha County, Colusa, California, USA ha ka 10 tarik Risaw.   Ia ka met u Archbishop Dominic Jala la tep ha syndah ka  ingmane bah ha Laitumkhrah hapdeng ka jingsakhi ki hajar ngut ki paidbah na Balang Katholik bad kiwei. La sakhi lang ha kane ka sngi da ki heh sorkar naduh u myntri rangbah ka jylla u Conrad K Sangma, u nongialam liangpyrshah u Dr Mukul Sangma, u MP ka Shillong bah Vincent H Pala, ki myntri sorkar nalor ki Bishop, ki Father, Sister bad ki paidbah. Ia u Archbishop Dominic Jala la kha ha ka 12 tarik Naitung 1951 ha Mawlai bad ula shah pynkyntang phadar ha ka 19 tarik Naiwieng 1977.  Kum u riew niam u dei uwei na ki lyngdoh ka Balang Katholik uba la noh synniang shibun ym tang ha ka kam niam hynrei ha ka kam ka imlang sahlang ban kyntiew ia ka jylla. Ka jingkhlad jongu kan long ka jingduh kaba khraw ym tang ia ka Balang hynrei ia ka imlang sahlang. Baroh ki nongkren naduh u myntri rangbah u Conrad, u nongialam liangpyrshah u Dr Mukul, bad kiwei kila pyrto ia ki kam ba bha jong u Archbishop Dominic Jala ha kaban iadon bynta ha ka imlang sahlang. La kha  a u Archbishop Dominic Jala, S.D.B ha ka 12 Naitung 1951 ha Mawlai Phudmuri u dei u kun u ba saw na ki 8 ngut ki khun jong i Marius Lai  Kharumnuid, bam kwai ha duwar u Blei bad i kong Maria Hina Jala Kharbhih, bam kwai ha duwar U Blei. Ha ka rta kaba dang khynnah u la leit pyn asnoh  alade bad ki kynhun       jong ka Salesians of Don bosco bad u la shim smai ka ba nyngkong ha ka 24 tarik u Jymmang 1969 bad la pynkyntang lyndoh ha u snem 19 u Naiwieng 1977. Kum u lyngdoh u la sharai lai snem ha Donbosco Maligoan (1977-1980) bad u la leit sha ka ri Rome and pyndep ia ka jingpule doctoral Liturgy (1980-1985)  u lawan phai sha ka ri India bad long kum u prophesor ha Secret Heart Theological college,Shillong. Ha u snem 1989 u la shah jied kum u Rector of St Anthony College Shillong naduh u snem (1989-1990)ha u snem (1990-1993)u la shah jied kum u vice Provincial ha Salesian Province ha Guwahati.u la shahjied ruh kum u Rector jong ka Donbosco Technical School ha u snem (1993-1996) ha u snem 1996 u la shah jied biang kum u   Provincial ha Salesian Province ha Guwahati. U la shah pynkyntang kum u Bishop ha u Pope John Paul II, ha ka 22tarik  Nohprah 1999. Ha ka por ba u la shah pynkynriah noh u bishop Victor Lyngdoh na Nongstoin sha Jowai Diocese ha ka snem 2016,u Archbishop Dominic Jala u la shah jied kum u Apostolic Administrator ha Nongstoin.            U la don bynta ruh ha ki kam ki ba iadei bad ka church in archidioces,ha North India jong ka National level (CBCI)bad ka Universal Church,naduh u snem (2012-2019) u la long ruh u Chairman jong ka Nort East India Reginal Bishop Council (NEIRBC).u dei ruh u Liturgical Commision of the Conference of the Catholic Bishop India (CCBI)bad u la long ruh u dkhot Secretary jong ka International Commition for English Liturgy (ICELWashington DC). Naduh u snem 2017 u la long u dkhot jong ka Vatican Congregation na ka bynta ka Divine Worship and Discipline of Sacrament.


Shillong: Ka Shillong Lajong FC kala pynliem ia ka Laban SC da 6-0 ha ka jingiakhun ka lympung Shillong Premier League (SPL) kaba long myn hynnin ka sngi ha JN Stadium.  Ha katei ka jingialehkai, ka Lajong ka la lah ban thep haduh 6 kol katba ka Laban pat kam lah thaw pyrthei ban ioh thep kol. Ia ka kol ba nyngkong na ka bynta ka Lajong la ioh ban thep da u Kynsai Khongsit ha ka minit ba 13. U Maxderidoff Wahlang pat u la lah ban thep ia ka kol ba ar ha ka minit ba 35 napoh ka box.  U Phrangki Buam pat u la iarap shuh shuh ban nang pyntam ia ka Lajong haba u la thep ia ka kol na shabar ka box lyngba ka freekick ha ka minit ba55. Ha ka jingiathep kol, u Parvaj Bhuiya ruh u la lah ban don kyrteng ha ka thup ki nong thep kol na ka bynta ka Lajong mynta ka sngi haba u la thep ha ka minit ba 69. Katba u Naorem Mahesh pat u la thep ia ka kol ba hynriew ha ka minit ba 85. Ka Shillong Lajong da katei ka jinglah jong ka ban  pynliem ia ka Laban, mynta ka la kamai 15point na ki phra sien ialehkai. Ka jingiakhun ban wan ka Lajong kan long pyrshah ia ka Nongrim HillsSC ha ka 28tarik mynta u bnai. Lashai ka jingiakhun kan long hapdeng ka Langsning FC pyrshah ia ka Nongrim Hills SC.


Shillong: Mynta ka sngi, ka Meghalaya High Court, ka la shim bishar halor ka jing ujor jong ka kong Julie Warjri, na Sunny Hills, ha kaba ka dawa na ka kashari, ba ka dei ban weng noh ia ka jing dain kuna kaba mar T.5,000 ia ki hynniew ngut ki longkmie, kiba ujor pyrshah ia ka rai jong ka Khasi District Council, kaba khang ban die madan ia ki bar Jylla.  Ka rai jong ka High Court, ha ka 14tarik Risaw 2019, ka la rai ba kitei ki longkmie kiba ujor pyrshah ia ka rai jong ka District Council, ki dei ban shah dain kuna mar T.5,000 bad ba ki dei ban leit siew ia katei ka kuna hapoh ar taiew sha ophis jong ka Khasi District Council lane kaba dei ban long ha shwa ka 28tarik Risaw 2019. Hadien ka jing ia said na arliang mamla, u nongbishar jong ka kong Warjri, U P Yobin, ula pan bor na ka kashari, ba un weng noh ia katei ka jing mudui jongu lane ka review petition mynta ka sngi; hynrei hadien ka jing ia said lang na ki riewsaid kiba don na ka liang ka sorkar Jylla bad kumjuh na ka liang ka District Council, u Chief Justice ka Meghalaya High Court, ula pynkut noh ia katei ka mukotduma. Kham mynshwa, lah ban pynkynmaw ba kitei ki hynniew ngut, ki leit mudui sha High Court, ban pyrshah ia ka rai jong ka Khasi District Council, kaba khang die madan ia ki bar Jylla, kaba la pynmih ha ka  4tarik Risaw 2019.  Kito kiba leit ujor sha kashari ha ka sien ba ladep, ki long ka kong Julie Warjri na Sunny Hills, kong Theila Marbaniang na Mawlai Mawdatbaki, kong Banisha Jyrwa, na Mawprem, Kong Idaris Kharwanlang na Mawbah, Kong Deneris Thongni na Mawkhar, kong Risuklang Marwein na Shyiap, kong Margrete Khongwir na Bishnupur.


Shillong: Ia ka Food FEST CUM SALES OF WORK jong ka KJP Synod Sepngi kaban long lashai ka sngi ka 25tarik Risaw 2019 naduh ka por 10Am ia kaba ngi thmu ban pynlong ha Madan student la hap ban pynkynriah noh sha dinam hall bad ha phyllaw jong ka Bible House kaba don ha jan madan student, ong ka kyrwoh na U Rev. Bidonbok Syiem, Secretary, Fund Raising Committee, Trust Department, KJP Synod Sepngi.


Nongpoh: Katto katne sngi hadien ba u Samla Ferdynald Kharkamni, President ka KSU ha Ri Bhoi, u la shah ujor Ejahar ha ki Pulit ka Umiam Police Station, hadien ba u la shah kynnoh donkti ha ka ban ktah kti ia u OC ka Umiam lem bad ia uwei u Head Constable, hapoh jong katei ka Thanad.  Kumta halor katei ka jingjia ki Pulit ka Ri Bhoi, myn hynnin ka sngi ki la pynbna ba ki la phah da ka (Look Out Notice) sha baroh ki Police Station bad kaba long ruh kum ka jingpyntip paidbah, ba ki Pulit mynta ki la thwet ban iohkem ia u.  Ia u Samla Ferdynald Kharkamni, uba la shah rejister case ha Umiam Police Station bad uba la shah pynngat ha ki kyndon 190/341/323/353 bad 506 jong ka kyndon Ain Indian Penal Code (IPC). Lah ruh ban kdew hangne, ba u samla Ferdynald Kharkamni, u la shah kynnoh ba u la ktah kti ia u OC bad ia u Head Constable ka Umiam Police Station mynha ka 15 tarik mynta u bnai bad ba ki Pulit jong katei ka Police Station, ki la ujor da ka ejahar pyrshah ia u.


Shillong: Ka Hyn iewtrep Cultural and Welfare Organisation (HTCWO) kan pynlong ia ka phainal jong ka jing akob tem bad rwai khasi (kynhun)  Sur Tynrai  ha ka 31 tarik U Risaw 2019 ha ka por 5 baje janmiet.  Ka seng ka kyrpad ia phi baroh ban ia wan peitkai bad ai mynsiem ia ka put ka tem tynrai khasi. Kan nym don kano kano ka jingshim bai-rung ha kane ka sngi, hynrei kin shu don tang ki synduk kynshew pisa iarap ia ka seng.  Ki kynhun ba la poi sha ka phainal ki long Da La Riti, Department of Music, St.Anthony s College, Ki Syrdeng, Na Rynsan ki Sur Tynrai, Tympang bad ka Tyngkai La Ka Tynrai.


BM Lanong Ki paid thep vote ka 26-Shella Constituency, ym tang ba ki la pynneh ia ka dak-sahnam (record), ka bym ju pynjop ia uno-uno u MLA na ki seng heh ka ri India, hynrei ka la thaw syndon ia ka dak-sahnam bathymmai, haba ka la ai ia u (chosen one) Balajied ka UDP ba un tam haduh 6221 ia i Kong Grace Mary Kharpuri ba wan ba-ar, ia kaba u Dr. Donkupar Roy MLA 7 sien naduh 1988 lynter haduh 2018, um pat ju kot hajar ia kiba wan ba-ar. Tangba imat kane mynta ka la dep ruh ka jingkyrkhu kyrpang (special graces) ia la u khun na lyndet.    La bna shaid ha ki 4 sngi shuwa ka sngi thep vote, ba ka Congress kaba la sngewthuh ba u nongialeh jong ka, u Batyngshain Ryngnga um don lyer shuh, ka la thaw kynsan da i buit thymmai, ba ki KTI kin niah noh da ka Tang Roller i Kong Grace, ia iba, ma ki hi ki la pynduh tiket haba ila pan ba in ialeh na ka Congress. Ha ki, kan kham lah ba jop i Kong Grace ban ia kaba jop u Balajied, namar ki khein jingkhein bad ki peit kliaw kumno ban pynkhyllem sorkar.   Lada dei ba ki la ai ia i Kong Grace naduh basdang, lehse kan jin da long da kumwei, kamut i Kong Grace la kumno-kumno in jin da la kham ioh palat ia ka 7496 vote (ka jong i 5781 bad 1715 jong u Batyngshain), hynrei ban jop te, wat lada wan ki jingkyrkhu kiba kumno-kumno ruh, la i eh, namar u Balajied Synrem ula ioh haduh 12002 vote. Ka Seng UDP ka la phah ia ki jingkhublei bakyrpang sha ki paid thep vote baroh jong ka Shella Constituency, kaba la wan iasnoh lang ruh da ki katto-katne ki shnong na War Nongshken bad Sohra Constituency, namar ki la ai ka jubab kaba pynhun hi jrut, kaba long ka dak jingkyrmen lang ia ka jaitbynriew ha bun ki liang, kumba la kyrpad ki rangbah nongialam UDP ha kylleng ki jingialang.  Ka long ruh ka jingshisha, ba ka jingkyrshan lang ki seng kiba iadon ha ka sorkar MDA, khamtam ka NCP, HSPDP bad wat ka PDF bad BJP ruh kiba la pynpra vote, ka la trei kam lang sha katei ka jingjop badon burom. Ka jingleit dalade lei u Chief Minister bad kiwei ki Minister ka la long ka jingiarap bakhraw, khamtam ha kaba iadei bad kumba 6 hajar vote ki khyllah jait, ha kaba tang ki Garo vote ruh ki la don kumba shiteng na katei. Kum ban shu pynkynmaw, nga la thoh artylli ki article,  Hato ka Shella kan dang pynneh Thaw Record?  bad kawei,  Ki 3 tylli ki daw ba u Balajied un jop beit,  kiba la mih ha ki kot Khubor Khasi, ha kaba nga la buh ia kine ki kyntien,  Ngin iapeit lang da ka jingskuin mynta ka kynti ruh, kumno ka Shella kan leh ha kane ka jingiajied pdeng-samoi, kaba la wan biang ban jied thymmai ia u MLA.  Ngi la ioh ia kane ka jingmih harum- Balajied Kupar Synrem (UDP-12002), Grace Mary Kharpuri (Ind- 5781), Mosjo R. Wanswett (PDF-4327), Batyngshain Ryngnga (Cong-1715), Joshua Warjri (BJP-742), Komen Laitmon (Ind-444), (NOTA-188)= baroh- 25199 vote ba la thep na ki 29542 vote kiba don kyrteng ha ka electoral roll jong ka Shella Constituency.     Ka liang synshar sorkar mynta ka la nang shngain, ba ka la dap 39 ngut kiba kyrshan, 21 ngut ha ka liang pyrshah, ha ka Ing Dorbar kaba 60 ngut.


Shillong:  Ka Meghalaya Football Association (MFA) ka la pynsangeh ne sospen ia ka Thadlaskein Sports Association (TSA) halor ka jingkynnoh ba ka la pynkhein ia ki riti treikam bad ki jingbthah.  Ha ka jingpyllait kyrwoh myn hynnin ka sngi, u CEO ka MFA u bah Arki Nongrum u la ong ba hadien ba la iathir bha, ka MFA ha ka jingialang kaba long ha ka   23 tarik mynta u bnai Risaw, ka la shim ia ka rai ban sangeh shi syndon ia ka jingithuh ia ka TSA mardor.   Ia ka jingjied ia ki nongkitkam ka TSA yn sa leh da ka MFA ha ka por kaban sa pynbna , la ong ka kyrwoh na u CEO bad bynrap ba haduh ban da ioh da kiwei ki nongkitkam thymmai, baroh ki jingdonkam jong ka Thadlaskein Sports Association, dei ban phah sha ka Meghalaya Football Association.


Shillong:  Ka Mawsawrit SC ka la pynliem ia ka Phanniewlah Rum SC da 3-0 ha ka jingialehai U-15 Football Legaue ka TASA hynnin ka sngi.  Ha ka jingiakhun hynnin ka sngi ka Mawsawrit ka la iakhun tyngeh ban ioh pynkhih jar khnang ban ioh rung sha ka semifinal bad ka la urlong shisha lyngba ka jingtrei shitom jong ki player bad ka la ioh ban thep ar kol lyngba u Shanborlang Dotni (15, 50) bad  u Dipharstar Khasain ula bynrap shikol (16).  Da kane ka jingjop ka Mawsawrit ka la ioh ban rung sha ka semifinal ka ban long ha ka 2/11/19. Ha kaba iadei pat bad ka jingialehkai jong ka Women League mynta ka sngi hapdeng ka Perkseh sc pyrshah ia ka Mawlum Tyrsad sc la pynsangeh noh namar ka daw jong ka jingjur palat u slap. Lashai ka sngi 26/10/19 ka Semi final jong ka 2nd division hapdeng ka Phudbyrnei sc pyrshah ia ka Wahlyngkien sc ha ka por 12 baje shiteng sngi, katba ha ka  1st division pat, ka Nongspung sc pyrshah ia ka Umkseh sc ha ka por 2 baje noh phai sngi.


Shillong:  U bah Aristar Lyngdoh, na Nongrum Mawphlang, ula ujor sha U bah H Kharshiing, myntri Incharge ka Hima Mawphlang, halor ka jing bym biang ka jing pynrung kyrteng ha ka thup ki kyrteng thep vote, halor ka kam ialeh Lyngdoh jong ka Hima Mawphlang.  Ha ka shithi, kaba 22tarik Risaw 2019, la pynkynmaw ba ka rai jong ka dorbar, ka long ba tang kito kiba shong ba sah hapoh ki shnong jong ka Hima Mawphlang, ki lah ban pynrung kyrteng ialade, hynrei la iathuh ba u serial number 130, uba na Mawngap Mawsmai, uba shongkha sha Sohra bad u shong u sah ha Riatsamthiah, nangta sa u serial no. 70, uba na Laitmawpen bad u shong u sah ha Laitmawhing, nangta u sl no. 191 na Nongrum Mawphlang, ula shongkha ha Polo Shillong bad u sl no. 218 uba na Nongrum Mawphlang, uba shong ba sah ha Governor Quarter bad la ong shuh shuh ba ki don bun sa kiwei kiwei kiba ym shym la jer kyrteng lut bad kiba la shim ba ki dei kiba pynkhein ia ka rai jong ka Dorbar.  Utei u rangbah, u ong shuh shuh ba uwei U Executive Member lane uba khraw, ula batai stad, ba ka jing pynrung kyrteng, ka dei tang ia kiba 18 snem ka rta, hynrei la ong shuh shuh ba ki don kiba 20,30,40,50 snem kiba  la pynrung ha katei ka thup kyrteng kaba mynta. U bah Aristar, u shim namarkata ba katei ka dei ka jingleh shiliang kaba palat bad u dawa ba dei ban ailad ruh ba un pynrung kyrteng lem na ka liang jongu ruh, ha shwa ka jingjied Lyngdoh jong katei ka Hima bad u da maham, ba lada kim shah shkor, kumta un hap ban leit sha ki bor jong ka ain.


Nongstoi :  Ka Ukiam Kyrshai -Ukiam Border Area Environtment Protection Organisation (UKBAEPO) ha ka sngi Palei jong ka ta ew ka 24 taruk u Risaw kala pynlong ia ka jingialang kaba kyrkieh na ka bynta ban iatai ha kaba iadei bad ka jingthmu jong ka sorkar Assam ban den ia ka Wahkhri na ka bynta ban tan bording ia kaba la tip ruh kum ka Kulsi Hydel Project jong ka Bramaputra Board.  Katei ka jingialang da kawei ka sur kala pynskhem ia ka rai bala ieng naduh ba sdang kata ban pyrshah beit ia katei ka jingthmu jong ka Sorkar Assam bad ban nym ailad ia ka Bramaputra Board ba kan iaid shakhmat  ia katei ka project tan bording na ka Wahkhri.  Na ka liang jong u bah K.P Pangniang MLA/MDC barim jong ka Rambrai Jyrngam Konstitwensi haba iakren bad ki nongthoh khubor u la ong ba na ka liang jong ka UKBAEPO kan nyn ai lad da lei lei ruh ia ka Assam ba kan pynurlong ia katei ka jingthmu namar kan sa ktah ia palat 33 tylli ki shnong kiba don ha katei ka thain . Shuh shuh u bah Pangniang u la ong ruh ba ba lada katei den ia ka Wahkhri kitei ki 33 tylli ki shnong kin sa shah tap lut ha ka um bad kan long ka jingsyllang ia ki paid Khasi, Garo, Rabha, Boro bad kiwei kiei de ki jaitbynriew kiba shong bas ah ha katei ka thain  bad katei ka project jong ka Assam kan sa ktah ruh ia ki jingthung jingtep ki jaka puta bad kumjuh ia ka surok National Highway kaba na Nongstoi  sha Kyrshai bad Chaigoan kaba la don mynta ha ka jingpynkhreh ban sdang noh ia ka jingtrei bad kane kan long ka jingduh kaba khraw ym tang ia ki paidbah katei ka thain  hynrei ia ka Jylla Meghalaya hi baroh kawei. Kumta na ka liang jong ka UKBAEPO ka kyntu bad kyrpad ia ki ar tylli ki sorkar jong ka Meghalaya bad Assam ba kin pynsangeh noh ia katei ka Project bad lada na ka liang jong ki bor ba halor kim sngap bad ia kane ka jingeh jong ki paidbah ka thain  Kyrshai na ka liang jong ki paidbah katei ka thain  hapoh ka UKBAEPO kim banse ban hap mih madan ban pynlong ia ki jingiakhih.


Shillong:  Ka sorkar ka la pynhiar dor ia ka kyiad da kaba pynbeit kyrteng thymmai ia ki jait kyiad bapher bapher. Ka jingialang ka kynhun myntri mynta ka sngi, ka la shim ia kane ka rai ban pynkiew ia ka jingioh lum khajna ia ka jylla.  U myntri rangbah ka jylla u Conrad K Sangma u la ong ba ka jingpynhiar ia ka kyiad ka long ban pynkiew ia ka jinglum khajna. U la ai nuksa ka dor kaba T.885  haduh T.1285 shi synduk, la pynhiar sha ka T.701  haduh T.920 .  Da kane ka jingpynhiar dor, ka jingioh khajna ka sorkar ha ka shi snem kan long kumba T.7-8 klur .


Jingpynbeit Ha kine ki khyndiatsngi la mih ki jingthohshaphangkatei ka heading haneng. U Rupang u la shon ha u October 22 bad 25 tariksnem 2019. Kumjuhruh ka la mih ha u NongsainHima ha ka sngi 23 bad 24 tarik u October. Nangta de la shonruh ha u Mawphor ha u October 24, 2019.  Hangne la shem pat ba ha ka Paragraph 24 bad line ba 4 ha kitei ki kotkhuborhaneng, ki don ki jingspeldakbakla. La thoh  KyllonSynraP  ha ka jaka ban thohbeit  KyllangSynrai . Une u syntiew  KyllangSynrai  u dei u  tiewkhlaw ba ih-rongitynnad ha ka khlaw ha kjat u LumKyllang, tang shu la poi ka por synrai man la ka snem.  Ka Elaka Nangbah, Ri-Jaintia ka juniewkor, burom bad lehniamia u lumkyllang ha ka nam bad ka kyrteng  U Lei Kyllang . U DoloiNangbah u julehniam tang ha ka kutsnem,  ODD Numbers ia u  Lei Kyllang. Teladakutsnem ha u Odd Numbers 1, 3, 5, 7 bad 9, te la julehniamkumbaonghanengsha  U Lei Kyllangbarobor ban biang ha ka kamaikajih, ka leit ka wan, ha ka ioh ja iohdohkha, ha ka Elaka Nangbahbarohkawei. La nguhlutiakitei ki jingbaklaspeldakhaneng.  La pynbeit da u Nongthoh                     Spiton Kharakor.


AIS Suja U Jisu un synshar ia ka pyrthei. Don bun bah kiba kwah ban tip ia kata, don ruh ki bym kwah tip ne kim sngewdonkam ia ka. Hynrei ka jingshisha ka long ba ngim lah ban lait na ki kti jong u Blei bad ym lah lait na kata ka por ka jingsynshar jong u Jisu ia kane ka pyrthei.         Kumta ha shwa ba u Jisu un synshar, u Blei un ai lad shwa ba u soitan (Lucifer) un synshar shipor. Bad kata ka por ka long tang 1290 sngi; 1260 + 30 sngi = 1290 sngi. Daniel 9:27 / Daniel 12:11.         Ban long 1335 sngi pat, don ki 45 sngi ba kyrpang ba u Blei u la buh bad kata ka long ka por pynkhreh na ka bynta ka jingwan ka 1000 snem ka jingsynshar u Jisu Khrist. Na kata ka daw la ong ha u Daniel  Suk uta uba iai ap bad uba kot haduh 1335 sngi . Daniel 12:12. Hapoh kita ki 45 sngi, kan long ka por jinglum lang ia ki Israel sha Lum Seion. Jeremaiah 31:10-12 / Isaiah 51:11.  Kan long ruh ka por jinglumlang ia ki Jentil sha Lum Seion. Isaiah 66:18 ; 19:24-25. Mikah 7:10-17. Kan long ruh ka por ba u Jisu un tei pat ia u lum Seion namar ba u la pra. Sekharaiah 6:13 / Esekial 40:47. Bad kaba kongsan  tam hapoh kine ki 45 sngi ne haba khein lang long 1335 sngi. Daniel 12:12, ka long ka por ka Jingpynsleh ia u Jisu Khrist ba un synshar ha kita ki 1000 snem. Daniel 9:24 / Daniel 7:11-14 / Loukas 1:31-33.      Mynta haba ka jingsynshar soitan ka la kut u Jisu pat un sdang ban synshar kein kumba la thoh ha ka Kitab u Daniel kaba ong    Te ia kata ka Hima, bad ia ka jingsynshar, bad ia ka jingkhraw jong kita ki Hima hapoh ka bneng baroh, yn aiti noh ha ki briew jong kita ki Riewkhuid ki jong uba hakhlieh tam eh: Ka hima jong u ka long ka Hima bymjukut bad ki jingsynshar baroh, KIN SHAKRI KIN KOHNGUH IA U . Daniel 7:27. U Jisu u long u Syiem ki Syiem.      Kumta hadien ba la dep pynsleh ia u Jisu ban long u Syiem. Daniel 9:24, la kem artad ia u soitan (Lucifer) bad khum ia u 1000 snem. Jingpynpaw 20:1-3. Bad hangta u Jisu un synshar bad bishar 1000 snem. Jingpynpaw 20:4. Bad ha ka por ka jingsynshar u Jisu hangne ha pyrthei, ka pyrthei (Earth) kan dap da ka jingtip ia u Trai.  Kin ym pynmynsaw lymne pynjot ha u lum ba kyntang jong nga baroh: Namar ka pyrthei kan dap da ka jingtip ia u Trai, kumba ki um ki tap lin ia ka duriaw  Isaiah 11:9. Balei ka long kumta? Namar ba ia u soitan la kem bad set byndi 1000 snem, te ym don nongthok nongshukor shuh.        Ka pyrthei kan ym long shuh kum ba long mynta lane kum ha ka por ba synshar u soitan Mrad khlaw kaba dap da ka pop bad jingjynjar suda.        Te iano u Jisu un synshar bad bishar? Ka ktien u  Blei ka iathuh   Ba u Jisu un pyniakhlad ia uwei na uwei pat, kumba u Nongap langbrot u pyniakhlad IA KI LANGBROT NA KI BLANG. Ia ki langbrot sha ka Mon, ia ki blang sha ka Diang   . To wan phi kiba la kyrkhu u Kpa  Mathainos 25:31-34. Ka mut, ia kiba pop bad kiba hok.        Ha ka por ba u Jisu un long u Syiem u Nong synshar ha pyrthei, kan don ka bneng bathymmai bad ka khyndew ba thymmai. U Isaiah u la dep iathuh lypa da ka ba ong    Naba ha  khmih, Ngan pyllong ia ki bneng ba thymmai bad ka khyndew ba thymmai: kiei kiei kiba mynshwa yn ym kynmaw shuh, lymne kin ym wan ha ka jingmut briew  Isaiah 65:17. Ha ka jingpynpaw pat la thoh  Bad nga la iohi ka Bneng bathymmai bad ka khyndew ba nyngkong KI LA LEIT NOH , ka duriaw kam don shuh  Jingpynpaw 21:1. Ka long kaba sngew phylla ba ka duriaw ruh kam don shuh ha kata ka por, wow ka bor jong u Blei!.  Ha ka por ba u Jisu un synshar ha pyrthei, uba dang 100 snem ka rta un dei u khynnah ne samla. Isaiah 65:20. Peit ka jingiapher mynta. Mynta 100 snem ka rta te ym long briew shuh bad kham niar ban kot ia kata ka rta. U Blei u la pynlyngkot shisha ia ki rta briew.  80 snem namar ba khlain eh  Salm 90:10.   Hapoh kata ka 1000 snem ka jingsynshar u Jisu Khrist, kan wan hiar ka Jerusalem bathymmai na bneng  Nga la iohi ka Nongbah bakhuid KA JERUSALEM BATHYMMAI ba ka wan hiar na u Blei na Bneng  Jingpynpaw 21:2. Ka Jerusalem Thymmai ka iapher na ka Jerusalem kaba don hangne ha pyrthei. Ka don 12 ki khyrdop bad 12 ki angel   . Ka Nongbah ka dei ka ksiar ba nylla bad ki ha rukom ki mawkordor. Kam don  Temple, kam donkam ia ka sngi ne u  bnai, ia ki khyrdop jong ka ym ju khang, ki bymkhuid bad kiba ijli kim lah ban rung hangta. Jingpynpaw 21:9:27.   Hapoh 1000 snem kan don ka jingkhawai shongkurim u khunlangbrot. Mathainos 26:29. Hapoh ka 1000 snem kan don ka jinglehkmen jingshad kmen ha Jerusalem. Ong u Jisu    Te ngan shad kmen ha Jerusalem  Isaiah 56:19.        Hadien ka jingsynshar u Jisu 1000 snem ha pyrthei, yn bret ia u soitan Lucifer sha dujok. Te ia u soitan uba shukor la bret ha ka ba don uta u Mrad khlaw bad u nongiathuhlypa balamler, yn pynkordit ia ki mynsngi mynmiet shaduh ki bymjukut  Jingpypaw 20:10.        Tang shu bret ia u soitan sha ka pung ka ding kan wan kaba kut.  Ynda kumta, long kaba kut, ynda un (U Jisu) aiti noh pat ia ka Hima ha u Blei u Kpa, ynda u la pyndam noh ia ka jingsynshar baroh bad ia ka jingdonbor baroh, bad ia ka bor baroh  1 Korinth 15:24-28.        U Jisu un ai ia ka bor synshar, ia ka jingdonbor bad ia ka Bor ha u Blei u kpa. Te shabar na kane ngim don jingtip shuh namar ka long na u Blei.  Tang kawei ngi tip ka long, ba u Blei un ialam noh ia kiba ieit jong u sha ka Bymjukut ka Lawei (eternity future), sha    Kiei kiei ba ka khmat kam pat iohi, ka shkor kam pat iohsngew, bad kim shym la mih ruh ha ka dohnud u briew, ki long kita kiei kiei kein ia kiba u Blei ula buh lypa ia kita kiba ieit ia u  1 Korinth 2:9. Namar kata    To long phi kiba la pyniasuk bad u Blei  2 Korinth 5:20. Ia suk noh bad u Blei da kaba iehnoh ia ki lynti bymman baroh, da kaba duwai kyrpad ha u. 2 Khronikl 7:14. Namar kita kiei kiei ki long hajan. Jingpynpaw 22:10.


Itanagar: Ka All Arunachal Pradesh Public Transport Federation (AAPPTF), ka la rai ba yn nym shah satia ia ki bym dei ki local taksi, ba kin kit ia ki nongleit kai pyngngad sha  Tawang. Na ka liang ka AAPPTF, ka la rai ba yn shah tang ia ki taksi trai shnong, ba kin kit ia kito kiba leit kai sha ki bynta jong ka thainn Tawang hi baroh kawei.  La ong shuh shuh da katei ka seng, ba ki taksi trai shnong, ki shaniah ia ka ja kpoh jongki, na ka jingwan jong ki nongwan shangkai, kiba na shabar Jylla bad kumta lada kiba wan kai, ki shong da ki taksi trai shnong, kumta kan iarap ban kyntiew ia ka kamai kajih jongki.  La  bthah ruh ba wat ia kito kiba leit da ki kali lajong sha Tawang, hynrei kin hap ban pynieng ia la ki kali hapoh hotel bad ba kin shim pat da ki taksi trai shnong, ha ki jingleit peit kai jongki kylleng kylleng.


Ka jingialehkai jong ka English Premier League, ka la nang iaid shakhmat bad haduh mynta ka Liverpool, ka dang iaid hi shakhmat, da kaba ka ioh 25 point, katba ka Manchester City, ka wan ba ar, da kaba ka ioh 22 point.  Ka Leicester City, ka wan ba lai, da kaba ka ioh 20 point bad ka Chelsea ka wan ba saw, da kaba ka ioh hi 20 point. Ka Arsenal, ka wan ba san, da kaba ka ioh 15 point bad ka Manchester United, kawei na ki team ba paw jong ka League, ka hiar bha ha kane ka kynti, da kaba ka wan ha ka kyrdan ba 15, ha kaba ka ioh tang 10 point.


Shillong: U Myntri rangbah ka jylla u Conrad K Sangma haba jubab halor  ka jingkynnoh ba kane ka sorkar mynta kam don pisa, na ka liang jong u myntri rangbah u ka kren shai ba ka kam don kata ka jingduna pisa, ban siew ia ka tulop jong ki nongtrei sorkar bad ia kiwei ki jingdon kam kam don jingeh ei ei. Haba ia dei bad ki Bill kiba la sah teng kane kam dei ka jingeh tang ia kane ka sorkar kaba mynta hynrei kine ki dei kiba la don mynta la bun bun snem bad kane ka juh jia na ka por sha ka por, na ka liang jong u myntri rangbah u la ong ba haduh mynta ym juh kynnoh iano iano. U myntri rangbah u la ong, ka la don ka jingktah naduh ba ka  Fourteen finance Commission  kala pynduna ia ka jingmang ia ki skhim jong ka sorkar pdeng, ka jingkhang ia u dewiong ka sorkar kala duh shibun ka khajna ha pdeng kine ki jingeh ban siew ia ka tulop jong ki nongtrei bad kiwei ki jingsiew kiba don kam kam don jingeh ei ei ka jingeh ka long ban siew lut ia ki bill jong ki briew ka sorkar kan nym lah ban siew shisien siew hyrnei ka ialeh ban siew ia ki namar kine ki lang na ka por sha ka por bad ka sorkar ruh ka siew man ka por ban pynkhuid ia ki bill shisien siew ia kata te yn nym lah.    Na ka liang jong ka sorkar ka la ialeh ban pynbeit ia ka rukom lum khajna kaba ka sorkar ka dei bad leh bad ka jingkiew ha ka jinglum khajna kala kiew da 17% ban ia ki por kiba la leit noh, ka sorkar ka wad ki lad ki lynti kumno ban pybha ia ka jinglum khajna.


Shillong: Mynne mynstep ha ka por kumba 1:00 baje eiei ka ding ka ba klang ka la bam duh ia kawei ka jaka ba la pynlong ka Iew die Mar (Trade Fair)  ha Umsning.  Ia kane ka iew die mar (Trade Fair)  la plie ha ka sngi balang ha kaba la pyniaid da ka Sengsamla Umsning Proper A, ha ka ba  la plie da u Bah A Makdoh, Chairman ka Umsning Town Durbar.   Ha kane ka jingpluh ka trade fair Ka jinglut ha katei ka jingjia ka la kot sha ki lak tyngka ha ka ba ki mar kiba na thainland bad Bangladesh ki don haryngkat ki tiar iing, ki jai , ki dawai, ki tiar decoration, ki sofa bad ki jingdeng (ornaments) kynthei bad kiwei kiwei. Ha kane ka jingpluh ka iew die mar trade fair don bok ba ym don kano kano ka jingmynsaw ne ka jingjia ba sngewsih. Ka daw jong katei ka jingpluh ym pat lah ban tip ka jingtohkit ka dang iaid sha khmat.


Shillong:  Ka jingialang jong ka Mawthei Khlieh Umtrew Joint farming cooperative Society, kaba don hapoh Umsning C&RD Block, Ri Bhoi District bad kaba kynthup ia ki dkhot kiba bun na kiba bun ki Shnong, ka la pynlong ia ka jingialang ha ka 26 tarik Risaw 2019 ha Khlieh Umtrew, ha kaba  ka la shim ia ka rai ban pdiang ban iatrei lang bad ka Seng Nongrep ka Hill Farmer Union (HFU), kum shi bynta ban nang pynkhlain ia ki kam rep jong ka Seng.   Ha katei ka sngi hadien ba la ioh ia ka jingbatai halor ki kam kiba la society ka la pyrshang iaid la bun bun snem, la jied thymmai biang ia ki nongkitkam ha kaba la jied thymmai ia ka Kong Rosemerry Kurbah kum ka Chairman bad la jied biang ia u Bah John F Kharshiing, kum u Secretary,  Kong Baiamon Rynjah Asst Secretary,  u Bah Washington Wahlang, Treasurer  bad hynniew ngut kum ki executive member. Ka jingialang ka Society ka la rai ban khot sngewbha ia ki rangbah nongialam jong ka Seng Nongrep Hill Farmer Union (HFU) ban wan pynshai ia ka nongrim treikam jong ka Seng. Ka jingialang ka la rai ruh ban wer ia baroh ki dkhot ka Society ban ia mih ha ka sngi kaban sa pynbna hadien ban pynkhuid ia u pud u sam ka jaka society  ha u bnai nyngkong jong u snem 2020.


Shillong: U Bah Nassar Marwei , u ba long u MDC jong ka Ranikor konstituensi  na ka seng sain pyrthei United Democratic Party (UDP) , u la khlad noh mynta ka sngi ka 28 tarik u Risaw, 2019 ha ka por kumba 2 baje eiei noh phai sngi ha NEIGRIHMS Hospital Shillong. U bah Nassar Marwein u la khlad noh   hadien ba  ka jing shitom ka ba la bat  naduh ka 23 tarik Risaw, 2019.   a ka met jong u Nassar Marwein  yn rah shuwa sha ka  ingsah jong u ka ba don ha Mawpat Shillong. Ka jingleit on tep ia U bah Nasar Marwein, kan long ha Umsur, Nongjri, Ranikor ha ka por 12baje nohsngi jong ka 31tarik Risaw 2019. Yn rah ia ka met jongu na Mawpat, ha ka por 10baje mynstep lashai ka sngi sha Nongjri.


Shillong: Mynta ka sngi, ki nongialam shnong Sonapyrdi hapoh ka jingialam u bah Daiapherbha Lamare Secretary shnong bad u bah N. Mynthoi Chairman ka shnong Sonapyrdi ryngkat bad ka KSU Sonapyrdi unit hapoh ka jingialam u General Secretary bah WD Gympad, bah KS Suchiang President KSU Narpuh Circle bad ka jingsynran lang ki dkhot na ka KSU Khliehriat Circle, ki la leit ia kynduh ia u Superintendent of Police (SP) East Jaintia hills, halor ka jingbuh ktem ki BSF ha shnong Sonapyrdi khlem ka jingtip ki bor shnong ne ki trai khyndew jong katei ka jaka ba buh ktem.   Ha ka jingthoh ba la ai sha u SP, ka shnong Sonapyrdi bad ka seng ki la dawa ban pynkynriah shisyndon ia kitei ki BSF na katei ka jaka.  Ha ka jingshisha ki shipai BSF ki dei ban don ha ki bynta khappud (Border) jong kano kano ri, kumno pat kine ki ioh lad ban don hapdeng shnong, la ong u bah Daiapherbha Lamare.  Une u nongialam shnong ula iathuh ba ki trai jaka ruh ki kyndit ban iohi da ki BSF ba thaw ktem ha jaka jong ki, ki trai jaka ki dangmut ba la ai bor ka shnong.  Haba ia kren, u SP, u la ong ki BSF ki donhok ban patroling tyngba kim donhok pat de ban shongduh ne ban thaw ktem. U SP u la ong ruh ba ki pulit ki dei ban donlang bad ki BSF ha ka jingleit patroling ne khynra ia kino kino ki kali ba suba dak sniew.  Na ka liang jong u un sa bthah ia ki pulit Lumshnong ban leit jurip hadien nangta kin sa leh ia kaba donkam. Haba ia kren, u bah KS Suchiang President KSU Narpuh Circle u la pynkynmaw ba ha ki snem ba la dep ki BSF ki wan ban thaw ktem hangto ha kajuh ka jaka, hynrei ka shnong ka la ujor sha ki bor synshar district bad la pynkynriah ia ki.  La ong shuh shuh ba ka jingdon ki BSF hangto kam shymla wanrah jingmyntoi eiei, hynrei ki wanrah pynban ka jingbymshngai  ia ki trai shnong ba leit ba wan bad khamtam ia ki kynthei briew. Kane ka la dep jia ha ki por ba mynshwa ba kitei ki BSF barim ba don ha kato ka por ki ktah kti ia ki trai shnong bad kren khlem akor ruh ia ki kynthei haba ki la dep buaid kiad. Ka la mih ka jingiaklumar ha kato ka por ki trai shnong bad ki BSF. Ka seng bad ka shnong ki pynpaw ka jinglyngngoh ruh ba kumno kitei ki BSF ki wan shong hangtei haba wat ki bor shnong bad ki trai khyndew kim bna eiei.  Kumta khnang ban ym mih kano kano ka jingia klumar ne jingeh, ka shnong bad ka seng ki la ai da ka jingthoh sha u SP ban pynkynriah noh ia ki, ong ka kyrwoh na U Bah TL Gympat Asstt Secretary Shnong Sonapyrdi bad U Bah SL Suchiang Asstt General Secretary ka KSU Sonapyrdi Unit.


Kohima: Ka jing iakren hapdeng ka sorkar India bad ka NSCN IM, kam shym poi satia shaei shaei mynta ka sngi ruh.   La iathuh ba ka sorkar India, kam pdiang satia, na bynta ka riti synshar ba kyrpang bad ka lama ba kyrpang na bynta ki Naga, wat la  baroh ar liang, ki don ia ka jingthmu ban wan rah ia ka shongsuk shongsain nangne shakhmat ha katei ka Jylla.    La iathuh ba ka sorkar India bad ka  NSCN IM, kin ia kynduh biang ha ki khyndiat sngi ban sa wan.  Ka jingialang ha ki sien ba ladep ruh kam shym la poi satia shaei shaei ruh bad la khmih lynti namarkata ba kan lah ban nang tam sngi, na ka jingthmu jong ka sorkar India, ban pynkut ha shwa ka 31tarik Risaw 2019.


Shillong: Ka Meghalaya  Worker Union mynta ka sngi ka la sdang ia ka jing ia khih da ka ba shah thngan ka ba khlem buh por  ha Lawmali pyrshah ia ka jing sngap mynthi jong ka sorkar halor ka jingdawa  ba ka Sorkar ka dei ban shimti bad pyniaid hi noh ia ka Emergency Cell bad ban  weng noh  mardor ia ka GVK Company ka ba pyniaid ia ki Ambulance 108. Na ka liang u myntri ka koit ka khiah u bah Alexander L Hek u la ai por  ia ka GVK company ban pynbeit ia ki kynrum kynram  ha ka 60 sngi lada kane ka company kam lah ban pynbeit na ka liang ka Sorkar kin pynkut noh ia ka jing ia teh sohkular bad ka GVK company bad ban ai aiti noh shawei ka company. Na ka liang u bah Roipar Kharrasswai u la ong  Halor  ar bnai ki la dep ban ai por ha ka High Level Committee kaba la thaw da ka sorkar, mynta ka jingiakhih ka  la iaid shibnai hato ka sorkar kam lah ban pynbeit ia kane ka jingeh bad na ka liang ka Sorkar ha ka jaka ban weng ia ki jingeh ki ba ngi ia kynduh ki  ia niat mar kylliang ha pdeng ka GVK bad ka sorkar, ka sorkar kam lah ban thet kti ia kane ka jingeh.    .


Mumbai: Ka jingthaw sorkar thymmai, ka la jngan tiang haduh mynta ha Maharashtra bad ka daw, ka long namar ba ka Shiv Sena, kam poi sha kaba ia beit jingmut bad ka seng BJP bad ka daw, ka long halor ka mat, kaba ki dei ban ia sam mar shiteng ha ka jingtrei kam ha ka sorkar jylla bad kaba kynthup ruh ia ka shuki myntri rangbah, kumba la dawa da u heh duh ka Sena, U Uddhav Thackeray.  U Devendra Fadnavis, uba dei u myntri rangbah ba mynta ka Jylla, ula kyntait ia ka jing tyrwa ka Sena, hynrei, u kren shai ba un ialam hi ma u, kum u myntri rangbah ka Jylla, ha ki san snem ban sa wan, ha ka jing kyrshan jong ka Shiv Sena.     Ka seng BJP bad ka Sena, ki jop da 105 bad 56 ngut ki dkhot ha ka elekshon ba dang shu dep ha Maharashtra.


Shillong:  Shi bynta ban rakhe ia ka jingdap 75 snem, ka Nongthymmai Sports & Cultural Club kan pynlong ia ka lympung ialehkai ba la tip kum ka   Platinum Jubilee Open Badminton Championship  ha Indoor Sports Hall, Jingkieng Lawjynriew naduh 27 haduh 30 tarik u Naiwieng.  Ka Organising Committee ka la wer ia ki nongialehkai jong ka Jylla ban wan iashim bynta ha kane ka lympung. Ki kyrdan ialehkai ki long U- 19 (boys and girls)- Singles and doubles, Open category (men women- singles, doubles and mixed doubles), 35+ tang ki shynrang (doubles), 45+ tang ki shynrang (doubles) bad 55+ tang ki shynrang (doubles).  Ka tarik kaba khatduh ban pynpoi ia ki kyrteng ki nongialehkai kan long ha ka 15 tarik u Naiwieng. Na ka bynta ki jingtip ba kham bniah ki lah ban phone ha ki number 9436161569.


Shillong:  Ka Mawlai Presbyterian College, Mawlai Nongkwar ka la iaid sha uwei pat u mawjam da kaba plie ia ka tnad Traditional Music myn hynnin ka sngi bad kane ka long hadien ba kane ka college ka la iaid lynti 19 tylli ki snem.  Ia kane ka tnad pule la plie da u MLA ka Mawlai bah Process T Sawkmie ba la don lang u MDC bah Teibor Pathaw, nalor ka jingdon ka Dr Helen Giri, kawei na ki nongprat lynti ha kane ka lyngkha ba la sakhi lang ki nongkitkam ka college, ka principal kong C Laloo bad ki samla pule. Ka principal ka college kong Laloo ka la iathuh ba ki don 10 ngut ki samla kiba la shim ha kane ka tnad pule bad ki don 3 ngut ki nonghikai. Ia ka kot kaba kyrteng,  katto katne shaphang ka tem tynrai , da u bah PT Sawkmie kaba la pynjanai da ka Dr Helen Giri. Ha ka jingialam lynti ka Dr Helen, la pynkup burom ruh ia ki nongtem tynrai kiba kynsai ka jaitbynriew ba kynthup u bah Komik Khongjirem bad bah Rojet Buhphang na shnong Wahkhen, kumjuh u bah  Nokot Khriam na Nongblai bad kiwei. Baroh ki nongkren naduh u MLA bad MDC kila pyrto ia ka sien jam ba kane ka college ka la shim ban pynneh pynsah ia ka riti dustur da kaba pynrung ia kane ka jinghikai ha ka put ka tem tynrai.


Shillong:  Ka Hill Farmers Union (HFU) sengkmie ka la ai khublei ia ka Khasi Hill Autonomous District council (KHADC) hapoh ka jingialam jong u bah Pyniaid Singh Syiem, Bah Titos Khain bad u bah Jambor kiba la pynskhem ia ka rai jong u Syiem ka Hima Mylliem ha kaba la mana bad khang ban ot kilo ia ki mar rep kiba leit die ha Iewduh.  Katkum ka kyrwoh khubor ba la phah da u bah Commander Shangpliang President jong ka sengkmie u la ong ba ka seng ka sngewkmen bad ai khublei namar ha ka jingialang hynnin ka sngi ba la khot da u bah Pyniaid ryngkat ki EM la iadon lang  ki nongkhaii, u Syiem bad ki myntri lem bad ki dkhot jong ka Hill Farmers Union la pynskhem ia ka rai ba la pynmih da u Syiem ka Hima Mylliem.  Katkum ka hukum jong u Syiem ka Hima Mylliem ka la kren shai ba ia ki mar rep ba la leit die ha Iewduh dei ban ot tang ia ka kriah, shang, byrni lane plastic, hynrei ym dei ban ot ia ki mar rep bad la ong ruh ba ka Dorbar u Syiem ka Hima mylliem kan pynshistom ia kino kino kiba ialeh pyrshah Ia kane ka hukum bad ia kane la pynskhem da ka District Council. Kumta halor kane ka seng HFU ka kyntu ia ki nongrep ba kin long tylli kawei ban nym shah ot kilo ia ki mar rep, hynrei lait noh tang ia ka kriah lane byrni shang kiba thep ia ki mar. Ha ka juh ka por ka seng ka kyntu ia ki nongkhaii ba kin ngeit ia kane ka hukum jong u Syiem ka Hima Mylliem bad ba la pynskhem da ka District Council khnang ban lait na ka jingujor sha u Syiem lane ki bor pulit. U bah Commander Shangpliang u la iathuh ba ha ka jingialang la rai ruh ban ailad ia ki nongrep ba kin die ia ki mar jongki haduh ka por 2 baje janmiet. Halor kane ka ruh ka HFU ka ai khublei ia ka District council bad kumjuh ruh ia u Syiem ka Hima Mylliem.


Shillong:  U nongialam ka Congress u Dr Mukul Sangma, u la ong ba ka sorkar jylla ka dei ban tuklar ban pynbeit ia ka kynrum kynram kaba mih ha ka jaka sumar ba heh tam ha kane ka thainn ka NEIGHRIMS.  Haba kren sha ki lad pathain khubor mynta ka sngi, u Dr Mukul u la ong ba ka sorkar kam dei ban shu sngap bad ka dei ban leh eiei namar ba kane ka dei ka jaka sumar kaba donkam ka thainn.    Lada u myntri rangbah ka jylla u ong ba ka sorkar kam lah ban tuklar namar ba ka dei ka jingpeit ka sorkar pdeng, kata ka mut um sngewthuh bad sa tang u blei un pynlait im ka Meghalaya , la ong u Dr Mukul. U la ong ba namar ba kane ka jaka sumar ka dei kaba donkam, kano kano ka jingpang, dei ban leit ne phah sha NEIGRIHMS ym dei ban phah sha jaka sumar shi met.   Kane ka jaka sumar ka dei kaba donkam bha bad dei ban peit bha ia ka bad ym dei ban mih pynban ki kynrum kynram kaba ktah ia ka burom. Ka sorkar jylla ka dei ban iapynbeit ia kane ka kam bad ka sorkar pdeng , la ong u Dr Mukul. Lah ban kdew ba ka la mih ka kynrum kynram ha kane ka jaka sumar ha kaba ka sorkar ka la weng ia u Director u Dr DM Thapa hynrei u la pyneh da kaba pyni nia ba ka jingleh ban shu weng ia u, kam dei da ka lynti kaba hok. U Dr Thapa u la dawa ruh ban pynlong ia ka jingtohkit da ka tnad  ka sorkar pdeng halor ka kynrum kynram ha NEGHRIMS.


Shillong: Hynnin ka sngi, ki pulit bad ki BSF, ki ia talasi ia kawei ka kali, kaba don ia u number AS 11 BC 8831 ha Sonapur bad na katei ka kali, ki la ioh kurup ia 33 tylli ki masi na katei ka trok.  Ki pulit ki la ioh bat ia u nongniah, U Emaj Uddir Barbhuya bad ia arngut ki nongbud, U Shafiqul Islam bad U Jahir Uddin. La iathuh ba kitei ki masi, ki dei kiba thmu ban shalan sha Bangladesh.  Ki shipai BSF, kiba don ha Hawaitilla, ki la ioh kurup ia 116 tylli ki masi bad ki pulit ki kyrpad ia kino kino kiba dei trai, ba kin leit Muktapur lane sha Dawki, na ka bynta ba kin leit iakren bad ki bor pulit ha kitei ki jaka. La iathuh ba ha ka 10tarik, la ioh kurup 42 tylli, 11tarik 14 tylli, 15tarik, 8 tylli, 17tarik 19 tylli bad 12 bad 21 tylli ha ka 22tarik Risaw 2019.


AIS Suja Ka Khuri pynshad lyngwit!?   Ka thew ia       u briew uba dihbhor u bym nangiaid      beit shuh ha la ka lynti, u buaid sheng sheng sha ka mon sheng sheng sha ka diang. Pynshad sha ka mon ka diang.         Sngap, u Blei u ong    Ngan pyllong ia ka Jerusalem, ka khuri pynshad lyngwit ha ki paidbah baroh sawdong bad halor ki Judah ruh kan long ha kata ka jingker kut ia ka Jerusalem  Sekharaiah 12:2.         Katno sien la ker kut ia ka Jerusalem? Kumba 40 sien ei ei. La pynjot 30 sien ei ei. La synshar ia ka da kiba bun ki syiem pyrthei kumba 25 sien.        Ym tang mynshwa, hynrei mynta ruh bun ki ri ki kwah ban ktah ne hiar thma ha Jerusalem khamtam ki ri Arab Middle East, hynrei ka Jerusalem ka iaineh hi ka Jerusalem tad haduh ka jingwan pat u Jisu sha kane ka pyrthei.        U Blei u bitar ia kino kino ki ri kiba ktah kti ia ka Jerusalem. U ong    Uta uba ktah ia pha, u ktah ia i briew khmat jong nga  Sekharaiah 2:8. Dei na kata ka daw ba kano kano ka ri kaba ktah ia ka Jerusalem, kin kylla long noh kum ki buaid kiba tare shane shatai, ki bym tip briew ki king janor ka khlieh. Kumta ka Jerusalem ka Nongbah jong ka Israel, ka dei ka khmat jong u Blei bad um shah ba u briew un ktah ia ka khmat jong u. Ym don ruh u briew uba lah ban shah ba u para briew un ktah kulmar ia ka khmat jong u ne ban tyndung ia ka pyllew khmat bad kan long ka jingbitar lada kin leh kumta. Ha kajuh ka rukom hapdeng u Blei bad ka Jerusalem.        Kumta kano kano ka Ri kaba hiar thma ha Jerusalem, kan long ka jingjot jong ki hi, namar u Blei u la kren. Balei u Blei um shah ban leh kumta ia ka Jerusalem? Namar ka dei ka jaka ki sla kjat jong u.  Ngan pyndon burom ia ka jaka ki sla kjat jong nga  Isaiah 60:13. Ngi tip ba u Blei u long uba khraw, u shong ha Bneng bad ki kjat jong u ha khyndew, ha Jerusalem kein.  Ka Bneng, ka long ka khet jong nga, ka khyndew ka jingiuh kjat jong nga  ki kam ki Apostol 7:49.        Ia ka Jerusalem, u Blei u ong    Kane (Jerusalem) kein ka jaka shongthaint jong nga junom; hangne ngan shongneh namar nga la imon ia ka  Salm 132:14. Namar ha Jerusalem, u Blei un pynieng la ka khet. Jeremaiah 3:17. Ka Jerusalem ka dei ka nongbah jong u Syiem uba khraw, u Jisu Khrist kein. Mathainos 5:35. Bad un synshar ia ka pyrthei na Jerusalem. Loukas 1:31-33.        U Blei u pynshad lyngwit beit kat ia kiba ktah ia ka Jerusalem, un ym shah ban pynjakhlia ne pynjot ia ka, namar un sa wan pat (u Jisu) sha kane ka pyrthei bad un pyllong ia ka Jerusalem ka jaka ka jingkmen jong u sa shisien pat.  Ngan pyllong ka jingshad kmen ha Jerusalem bad ka jingkmen ia u paidlang jong nga  Isaiah 65:8. Un kmen ha Israel bad ha kita baroh kiba ieit ia u, ym tang ia ki Jiw hynrei Jentil ruh.        Dei halor kine kiei kiei ba u Blei u pynkynmaw ia ki briew da kaba u ong    To duwai, na ka bynta ka jingsuk ka Jerusalem   Pray for the peace of Jerusalem . Bad lada ngin duwai ia ka Jerusalem, u Blei un kyrkhu.  Kiba ieit (kiba duwai) ia pha, kin roi   May those who Love you, be secure  Salm 122:6. Hato don ne em ba duwai Jerusalem? Lada ngim duwai, ma ngi ruh ngin sha pynshad lyngwit. Ka ktien u Blei ka ong ro kynmaw ban duwai ia ka Nongbah Jerusalem.  Pray for the peace of Jerusalem  Amen.


Shillong: U Executive member ba dei peit ia ka khaii pateng u bah Paul Lyngdoh bad u Bah Jambor War Executive Member ba dei peit ia ki Iew, ha ka jingiadon lang u Syiem jong ka Hima Mylliem, ki la shim  ia ka rai ba naduh mynta la khang syndon ia baroh ki jaid pla plastik ban nym shah shuh ban pyndon kam ia ki. Haba kren ha ki lad pathain khubor na ka liang u bah Paul,  u la ong ba ki dukan kiba dang die ia ki plastik ki dei ban sangeh noh hapoh jong ka shiphew  bad ha dien kata lada lap ba ki dang pynshitom ia ki kat kum ka ain  Environmental Protection Act  jong ka sorkar pdeng. La bthah ruh ia baroh ki hima bad ki rangbah shnong ba kin pynbna ia kane ka jingkhang pyrshah ia ka pla plastik ha ki  shnong ki thaw hapoh u pud u sam u ba hap hapoh jong ka KHADC.  Na ka liang jong u bah Paul u la ong ba kane ka jingkhang ban dei ia ki pla plastik ka jingjop kala long kumba 85% bad u don ka jingkyrmen da ka jingsngewthuh bad ka jingiatreilang, u paidbah yn lah ban khang syndon ia ka jingpyndon kam ia ki plastik.


Jowai: Mynta ka sngi ha ka por kumba 4:30 pm eiei kawei ka bus kaba don ia u No. AS05C- 2034 ka la hap sha riat bad kadei ka bos kaba kit ia ki shipai BSF jong ka 93rd Battalion kiba dang wan na Assam NRC Duty ban leit phai sha Nagaland.    Ha kane ka jingjia 21 ngut ki shipai BSF ki la mynsaw katto katne na ki ki la mynsaw jur bad u nongbud jong katei ka bos uba dei na Assam u la khlad noh.    Kane ka jingjia ka la jia ha u surok bah NH-6 ha shnong Um-tyr-a.  Katkum ka jingiathuh u SP ka WJH uba peit shipor ia ka EJH u bah Lakador Syiem u la ong ba ia baroh kitei ki shipai BSF kiba mynsaw la kit mar mar sha Khliehriat CHC bad hadien ba la ioh jingsumar ba malu mala la pynpynkit noh ia ki sha NEIGRIMS kiba kynthup ia 21 ngut ki shipai BSF bad ar ngut ki riew paidbah.  U ba khlad ha katei ka jingjia u dei u Jogto Gogoi uba dei u Nongbud katei ka Bos.


Nongstoi :  Ka kynhun ialehkai jong ka Khliehmawlieh SC kala ioh ban khur ia ka nam lahduh ha ka lyngpung 4th Knock Out Football Tournament ba la pyn aid da ka New Nongstoi  Sports Social and Cultural Club ha madan New Nongstoi .  Katei ka jinglah jong ka Khliehmawlieh SC ban khur ia katei ka nam lahduh ha katei ka lympung kadei hadien ba kala lah ban pynliem noh ia ka kynhun ialehkai jong ka Pyndeng Umjarai  SC da 2 kol la 0 ha ka jingiakhun phainal kaba la long hynnin ka sngi ha ka madan ialehkai jong ka shnong New Nongstoi .  Ha kane ka sngi u bah Bah Bormanding Nonglang u la wan ban pynhap pyrda ia kane ka lympung kum u kongsan ha ryngkat ka jingiadonlang ruh u bah Fourteenson Lyngkhoi kum u symbud kongsan bad kiwei kiwei de ki riew rangbah, ha kaba ki la shim ruh ka bynta ban sam  a ki khusnam sha ki nongjop. Ha kane ka lympung la sam ruh  a ka khusnam ba kyrpang sha ki ar ngut ki rang  alehkai ba kynsai kiba la shah jied kyrpang ha ki nongpyn aid. Kine ki long u John Nongbri Best Goal Keeper na ka Pyndenumjarai  bad John Dkhar Top Scorer na ka Khliehmawlieh SC.


Nongpoh:  Ka da long ka jingkmen kaba khraw ia ki paidbah bad khamtam eh ia ki nongrep kiba sah ha Ri Bhoi Sepngi, ha kaba hynnin ka sngi u Bah A.L Hek, Myntri ka sorkar jylla, u la leit ban buh ia u Mawnongrim na ka bynta ban tei ia ka Iew Tynrai (Traditional Market), ia kaba yn sa tei ha shnong Lumdaitkhla, Bhoirymbong.  Ia katei ka Traditional Market, la pynmang pisa haduh T. 5 klur da ka Ministry of Tribal Affairs jong ka sorkar kmie bad la khmih lynti, ba ia katei ka Iew yn sa sdang tei noh shen bad lada la khmih lynti ruh ba yn sa sdang pyntrei noh shen, na ka bynta ban pyndep kloi, khnang ba kan long ka jingmyntoi ia ki paidbah bad khamtam eh ia ki nongrep ba kin ioh pyndonkam ia katei ka Iew.  Kiba la donlang ha katei ka sngi buh mawnongrim, ki kynthup ia u Bah George B Lyngdoh, MLA ka Umroi, u Dasakhiatbha Lamare, MLA ka Mawhati, u Bah R. Kharbukhi, MDC, u Bah DP Kharsati, ADC ka Ri Bhoi, u Bah Raja Brahma, BDO Umsning, u Bah S.T Rympei, Rangbah shnong ka Lumdaitkhla, ki rangbah shnong lem bad kiwei.   Kiba la ai jingkren ha katei ka sngi, kiba kynthup ia u Bah George Lyngdoh, u Dasakhiatbha Lamare lem bad kiwei, ki la pynpaw ia ka jingkmen halor ka jingioh ban buh ia utei u Mawnongrim na ka bynta ban tei ia katei ka Traditional Market bad kiba la pynpaw ruh ka Bhoirymbong, ka dei hok ban ioh ia katei ka Iew, namar ka dei ka jaka kaba long pdeng ia ki spah tylli ki shnong kiba don ha Ri Bhoi Sepngi. Na ki nongkren kiba la tip bha halor ka jinglong jingmang ki paidbah jong katei ka thainn, ki la pynpaw ba bun hi na ki paidbah kiba sah ha katei ka thainn ki dei ki nongrep, kumta ka jingbuh ia utei u Mawnongrim ban tei ia katei ka Iew, kan da long shisha ka jingmyntoi kaba khraw ia ki nongrep, ki ban sa leit die ia ki mar ki mata ha katei ka Iew Tynrai. Katba na ka liang u Bah A.L Hek, u la ong ba ka jingioh katei ka jaka ban buh ia utei u Mawnongrim, ka dei namar ka jingshimkhia ka sorkar jylla bad kaba la don ia ka jingangnud kaba khraw, na ka bynta ban nangkyntiew ia ka ioh ka kot hapoh ka jylla bad khamtam eh ban kyntiew ia ki Nongrep hapoh ka jylla. Ha kajuh ruh ka por, u Bah A.L Hek, u la ong ruh ba ka jingdon jong katei ka Iew, kan sa kyntiew ia ka ioh ka kot hapoh jong katei ka thainn, lyngba ka kam rep bad kata ka long ba ki nongrep kin ioh ban leit die ia ka mar ki mata hapoh katei ka Iew.


U President, ula weng noh ia ka synshar President ha ka Jylla Jammu and Kashmir mynta ka sngi, hadien ba la phah ia katei ka Jylla, ha ki ar tylli ki Jylla rit lane ki  Union Territory. Ki ar tylli ki Jylla rit, ka  Jammu and Kashmir bad ka Ladakh, ki trei kam naduh mynta ka sngi, lyngba ka hukum, kaba la pynmih da ka sorkar India, ha ka 5tarik Nailar 2019, hadien ba la pynduh noh ia ka article 370.


Ka jingdon ka Ophis BDO Ha Khliehriat Kadei ka wei ka jing myntoi Shibun iaki paitbah ka District khamtam ia kito kiba wan na jngai Naduh ki thainn Border. Hynrei kaba Sngew sih Pat wat ia I kam kiba Rit ymdon ba Lah Ban iarap, Hap Ban leit Ar sien lai sien kata ruh Ym tikna  Ban ia kynduh ophisar.  Nga lah Sakhi Hi da lade Haka sngi Balang 30 October 2019 ia ka jing bymdon ophisar Bad ka jing Trei kam ka BDO Ophis ka dkhot lut Baroh tang Namar bym Don uwei u briew lane ophisar.  Hato ymdei ka jingleh bym suidniew ia ka por Bad ka sngi Jong u paitbah? Haba u BDO um don ymdei Ban Don ki ba trei Bujii Haka Jaka jongu ? Lane u dei ban Ai kti lane byn shet Iano Iano Ha ka Jaka jongu Bad Peit Bujii iaki jing donkam ki Paitbah.  Nga poi thik Kumto kumba 12 baje mynsngi Ha Ophis BDO Nga iohi ki Nong trei ki Dang shu ia rung ophis Bad Sign kyrteng Biometric Ban pyn Tikna ba ki Wan trei hakata ka por. Hato ki leit phai Pat katno baje Lada ki poi trei Kumto kumba  Shi teng sngi ? Kawei Na ki Nong trei ka ong ba U ophisar um Pat wan Ophis hakata ka por ap shibit un Sa wan. Kaba pyn kyndit ia Nga ka long ba tang hadien Tang Shi teng kynta ei ei kata ka juh  Na ki Nong trei (Name withheld) ka ong ba U Ophisar u lah leit sha Hingaria. Imat wat ki Nong trei ruh Kim don jingtip la U phisar ba dei Peit  iaki un Wan trei ne em.  (No prior information of the ophisar Absenteeism or Un availability) Kata ka Nong trei ka ong ba uta u ophisar ba dei Peit ia ka BDO ophis Khliehriat u Peit (incharge )ruh Sa iaka wei Pat ka Ophis sha Lad Tyrke. Hato Lada ka Long kumta ymdei ban ai notice shwa ia ki paitbah ba ha kata kata ka sngi yn ym Don BDO Ophisar Ha Khliehriat khnang ba ki Paitbah Kin Suk. Ym tang kata kaba pynlyngoh shuh shuh ba ki Nong trei Kim tip tikna ba u ophisar un Wan trei ne em Ha ka sngi ba bud ki shu Phah Wan mih sha ophis. Ka ba kham Thamula ka Long ba ka Nong trei Kim Sngew thuh ia ka jingeh ki Paitbah ki shu ia Rkhie haduh bym ia Tip briew shuh Namar ba ki ia Biria Para maki khlem Da burom shuh ki briew ba Wan sha ophis kiba Shem jynjar Namar bymdon ophisar ban iarap iaki, Nga Sngew kumba leit sha Comedy theatre Ym sha BDO ophis. Wanlem Langchiang


Shillong: Ka ophis jong u District Sports Officer, East Khasi Hills District, Shillong ha ryngkat ka jingiatreilang bad ka ophis jong ka Deputy Commissioner, East Khasi Hills District, Shillong ka la Rakhe ia ka Rashtriya Ekta Diwas (National Unity Day) kaba dei ruh ka sngi kha u Sardar Vallabhai da kaba pynlong da ka Run For Unity 2019 ha ka 31tarik Risaw, 2019 kaba la sdang na Madan Iewrynghep (Fire Brigade Ground) naduh kapor 6.30 baje mynstep bad la pynkut pat ha V.I.P Gate J.N Stadium, Polo Shillong. Ha kane ka jingiamareh la wan ia shim bynta kumba 250 ngut ki nongiamareh kynthei bad shynrang kiba kynthup naduh ki paidbah nongshong shnong bad ki shipai iada Ri. I Deputy Commissioner ka East Khasi Hills District Kong Matsiewdor War I la kaweh ia ka lama kum ka dak ka jingsdang ia kane ka jingiamareh. Ki nongjop ha kane ka jingiamareh ki long kumne harum:- Na bynta ki Shynrang (Open Category) 1st   Mudang Omo (Assam Rifle), 2nd   Kresstarjune Pathaw (Umthlong Nongthliew), 3rd   N.P Singh (Assam Rifle). Na bynta ki Kynthei (Open Category) 1st  Dateibankynmaw Marwein (Mawlangwir), 2nd  Kyntiewmon Marwein (Mawlangwir), 3rd   Balarisha Thyrniang (Langkyrding Mihngi)     La sam ia ki khusnam ha madan Basketball Court, Polo Shillong ha kaba I Kong Matsiewdor War Nongbri, Deputy Commissioner ka East Khasi Hills District, i ba long I kongsan ha ryngkat ka jingiadonlang u Additional Deputy Commissioner ka East Khasi Hills District Bah M.Tongper, Director ka NYK Bah Inkhunguang Panmei, DSO ka East Khasi Hills District u bah Daniel Dann, Youth Co- ordinator ka NYK, Shillong Bah D.Rapsang bad kiwei de. La ioh ka jingkren na I Bah M.Tongper halor ka jingkhein kyrpang ia kane ka sngi bad hadien kata la pule ruh ia ka Rashtriya Ekta Diwas Pledge ba la ialam da I kongsan.     Kiba jop ha kane ka jingiamareh la ai hynniew hajar (Rs 7000/-) ia kiba wan nyngkong, san hajar (Rs 5000/-) ia kiba wan ba ar bad lai hajar (Rs 3000/-) ia kiba wan balai ha ryngkat ki trophies bad certificates.


Shillong: Na ka liang U Bah AL Hek, u myntri, u ba dei peit ia ka koit ka khiah, u la ong ba ka sorkar Jylla, kan nym lah ban shu peit ba kitei ki nongtrei kin shong shah thgan.  Hynrei ha kajuh ka por, ula ong ba ka jingdawa jongki, ka long ia ka GCK EMRI bad kam dei satia pyrshah ia ka Sorkar Jylla. Ki nongtrei jong ka MEMRIWU ki la shong shah thngan la 3 sngi mynta.   Ngin hap ban ia kren bha shuwa, namar ba ka  sorkar ka don la ka jong ka kyndon  ba ka hap ban bud ngin ym lah ban shim ka rai mynta mynta .  Hynnin ka sngi 4 ngut ki dkhot jong katei ka seng, ki la hap ban rah sha hospital. La iathuh da U bah Hek, ba kin khot lashai ia ki sengbhalang bapher, ban ia kren halor kane ka phang bad u la ong ruh ba kino kino ki ba kwah ban wan ban ia kren, ka jingkhang jong ka sorkar ka plie, hynrei ki kyndon  pat ki hap ban bud kat kum ba la buh da ka Sorkar jong ka Jylla. U Bah Hek, um shym la pynthikna la ka sorkar Jylla, kan  noh ne em ia ka GVK, hynrei ula ong ba kin hap peit shuwa bad ki lah ruh ban yn ym ap ha duh 60 sngi bad ka shong ha ka jingsngew bit jong ka sorkar jylla, ban pynkut noh ia ka Soskular bad ka GVK.


Shillong: Ka All Meghalaya Karate-Do Association (AMKDA) kan sdang ia ka lympung ba 2 sngi jong ka ba la tip kum ka 28th State Karate Championship 2019 ha Indoor Sports Hall, JN Sports Complex, Polo Ground, Shillong ka ban sdang naduh lashai ka sngi ka 1tarik bad 2 tarik u Naiwieng. U Bah Joe Marwein bad u Bah Banri F. Lyndoh, Senior Karatekas, kin long ki kongsan ha katei ka jingplie pyrda bad pynhap pyrda ka lympung.  Ki nongjop ha kane ka lympung kin shah jied ban mih khmat ia ka jylla ha ka North East National Karate Championship bad ka KAI National Karate Championship ka ban sdang ha u Nohprah mynta u snem bad ha u Kyllalyngkot, 2020. Kane ka long katkum ka kyrwoh na u Ksan Kupar Warjri, General Secretary ka AMKDA.